KERESZTÉNY MAGVETŐ. 


XXX. évf. Martius—Április. 1895. 9-ik füzet. 


Buzogány Áron. 
— Életrajz. — 


Rég óta adósnak érzem magamat ezzel az életrajzzal. 

Buzogány Áron, a kivel több mint 30 évig tartott barátság 
füzött volt egybe, megérdemli tőlem, hogy e sorokban emlékének is 
egy szerény oszlopot állitsak. De megérdemli ezt az ő munkássága 
is, melyet a közélet különböző térein részint mint tanár, részint 
mint állami hivatalnok kifejtett. És megérdemlik lelkének szép és 
nemes vonásai, a melyek őt mint embert jellemezték. 

Hogy Buzogány tehetségeivel és munkásságával a minden- 
napiasságon csakugyan feljülemelkedett s pályáját nemcsak meg- 
futotta, hanem azon magának tiszteletre méltó nevet is szerzett, 
mutatja az, hogy a , Magyar Paedagogiai Szemle" 1881-ben, a , Pae- 
dagogiai Plutarch" pedig 1887-ben, tehát mindkettő már életében 
egy-egy életrajzzal tisztelte meg és méltatta érdemeit. De miután 
ezek a szakközlönyök a dolog természeténél fogva Buzogánynak főleg 
a tan- és nevelésügy körüli tevékenységét emelték ki és méltatták, 
valamint mindjárt halálakor, 1888-ban, az , Unitárius Közlöny"-ben 
kiadott emléksorokkal én is inkább csak az ő halála felett mélyen 
érzett baráti részvétemnek siettem kifejezést adni, életrajzának meg- 
irását éppen a , Keresztény Magvető" számára annál kevésbé mulaszt- 
hattam el, mert ez a folyóirat volt a Buzogány munkásságának 
egyik kiváló tere. E folyóirat lapjain hagyta ő hátra szellemének egy 
részét egyháza és vallása iránti szeretetének hevétől ragyogva. Véssük 
be azért nevét mi is ennek lapjaira az emlékezet és elismerés 


virágaival megkoszoruzva. 


Buzogány Áron született 1834-ben, május hó 1-én Hosszuaszón, 
Küküllőmegyében. Atyja ujszékelyi Buzogány József, anyja Tasnádi 
Zsófia volt. Amaz egyházunk nagy emlékű főgondnoka, kaali Nagy 
Eleknek az iskolában tanitója, majd hosszuaszói birtokának gazda- 
tisztje; ez ugyancsak a Nagy Elek édes atyja, Nagy Lázár házánál 
nevelkedett árva leány volt, mikor Buzogány József nőül vette. A 


szülőknek a Nagy Elek házához való ezen viszonyából származott az 
b 


Keresztény Magvető. 

a gondoskodás és pártfogás, a melyet Nagy Elek Buzogány Áron 
iránt később tanulói pályáján tanusitott s vele jóindulatában azután 
is folyton éreztetett. 

A gazdatiszti pálya, melyre különösen régebben feltünően sokan 
léptek iskolát végzett székely ifjaink közül s mondhatni, hogy az 
unitárius vallásu gazdatisztek még keresettek is voltak, általában 
tisztességes életmódot biztosított. A Buzogány Áron szülői is, ha 
vagyonosak nem is, de jó élhető állapotban voltak. Atyjának külö- 
nösen könyvtára számot tett a vidéken s a kis Áron ismeretszomját 
nem kis mértékben fokozták növendék tanuló korában édes atyja 
könyvtárában kéznél kapott s általa mohón elolvasott alkalmas 
ifjusági iratok és könyvek. De a hat gyermekkel megáldott szülők- 
nek, kik között Áron a harmadik szülött volt, mégis nem kis gon- 
dot adhatott gyermekeik neveltetése. Ezt mutatja az is, hogy Áron 
fiokat, a kit 1842-ben a. kolozsvári főiskolába adtak fel az első 
elemi osztályba, a következő évben sz.-kereszturi iskolánkba vittek 
át. Hihetőleg azért, mert itt kevesebbe került a tanittatás. .-Sőt 
1844-ben már toroczkói iskolánk növendéke volt s maradt 1848-ig, a 
hol azon egyházközségünk által a székely tanulóknak nyujtott segély 
mellett egyházunknak annyi jelesse kezdette meg tanulását s a hol Buzo- 
gány A. is szülőinek csaknem minden költekezése nélkül tanulhatott. 

Az 1848-dik évi mozgalmas idők az iskolák tanuló ifjuságát 
is szétrebbentvén, a fegyverfoghatókat a haza védelmére, a kisebbe- 
ket szülőik mellé szólitván, Buzogány is kénytelen volt tanulását 
félbe szakasztani s már-már annak tovább folytathatásáról is lemon- 
dani. Hosszuaszó Balázsfalva közelében szintén az oláhság keze 
ügyében esvén, a magyarság itt is a legszorongatottabb helyzetbe 
jutott. A kik életöket egy és más uton meg is menthették, azoknak 
is vagyona az oláhok pusztitásának és rablásának prédául esett. 
Buzogányéknak is egész életök keresménye oda veszett, semmivé 
lett, sőt a kiállott aggodalmak, azok az iszonytató események, a 
melyek Hosszuaszón szintugy, mint a környékben lefolytak, a család- 
fenntartó apát annyira megrázták, hogy e lelki rázkódtatásnak 1849 
év derekán áldozatul esett, meghalt. A gyámol és támasz nélkül 
maradott család tagjai szétszóródva, a hogy lehetett, a rokonoknál 
és Jó embereiknél huzták meg magokat. Buzogány Áront és egy 
leány testvérét Nagy Elek vette pártfogásába és fogadta házába. 0O 
gondoskodott tanittatásáról s e czélból 1850-ben beadta kolozsvári 
főtanodánkba, a mely szintén csak ez évben adatott vissza iskolai 
használatra, a megelőzött években katonai kórházul szolgálván. 

Ezzel tehát Buzogány Á. szerencsésen ismét kezébe kapta élet- 
sorsának fonalát, tanulását tovább folytathatta. 1851-ben tanulói 
pályámnak ugyancsak az akkori válságos idők miatt történt félbe- 
szakadása után én is visszakerülvén főiskolánkba, éppen osztálytársak 
lettünk. A következő évben  §Sz.-Kereszturról Kolozsvárra kijött 
tanulókkal Marosi Gergely szintén velünk egy osztályba került.) Égyütt 
lettünk ugynevezett deákok. Hogy hármunk között mily benső baráti 
viszony szövődött már az első találkozás alkalmával, hogy e baráti 
viszony miként fokozódott évről-évre az iskola padjain, sőt hogy 
azután is mennyire összefonódott sorsunk, ezt maga Buzogány Á. 
oly szépen ecsetelte korán elhunyt barátunk?) emlékére irt s e folyó- 
irat 10-dik kötetében megjelent czikkében, hogy én mindezekre csak 
annyiban fogok kiterjeszkedni, a mennyiben ez életrajz azt szintén 
szükségessé és elkerülhetetlenné teszi. 

A Buzogány Á. tanulói éveiről általában csak annyit jegyzek 
fel, hogy mindenik osztályt mindenik tantárgyból kitünő eredmény- 
nyel végezte s hasonló eredménynyel tette le az érettségi vizsgálatot 
is. Tanulmányaiban kifejtett szorgalmáért, valamint kifogástalan er- 
kölcsi magaviseleteért tanárai a legjobb indulattal voltak iránta, 
tanulótársai pedig élénk, tevékeny, barátkozni szerető természeteért 
kivétel nélkül szerették s része volt mindazokban a kitüntetésekben, a 
melyekkel a tanuló ifjuság a maga tagjait megtisztelheti, mint ön- 
képzőköri elnökség, ifjusági lap szerkesztés, iskolai esküdtszéki birás 
kodás stb. Tanitványait lelkiismeretesen tanitotta és gondozta az 
iskolában szintugy mint a városon. Mert itt is sok családhoz járt ki 
tanitani. Maga Nagy Elek is évekig tanittatta vele leányait. A mel- 
lett, hogy anyagi szükségeit ily módon hova tovább mind könnyeb- 
ben pótolhatta, ez érintkezés a müvelt és uri családokkal alkalmul 
szolgált neki arra is, hogy társadalmi ügyességet, finom és mivelt 
modort sajátitson el, a mivel később is mindenki előtt kedveltté 
tudta tenni magát s a társas köröknek általában mindig szivesen 
látott vendége volt. Mielőtt a gymnasiumi tanfolyamot teljesen be- 
végezte volna, mint 8-dik gymn. osztálybeli tanuló köztanitónak 


1) Ugyancsak ez osztályban voltak még a többek között P. Horváth 
Károly, érdemes főgondnokunknak, báró P. Horváih Kálmánnak korán elhunyt 
legidősebb fivére, továbbá Dimény Farkas, ki mint köztiszteletben álló jeles 
orvos szintén elhunyt Maros-Vásárhelyt 1891. február hó 6-án, végrendeletében 
kolozsvári főiskolánkról és m.-vásárhelyi egyházközségünkről is megemlékezvén. 

2) Marosi Gergely meghalt §Sz.-Kereszturt, mint ottani középtanodánk 
igazgató tanára 1874. október 5-én 42 éves korában. 

pr 

neveztett ki a főiskolába, még pedig a német nyelv tanitására. Mert 
akkor csak 4 rendes tanárunk volt a főiskolánál: Székely Mózes egy- 
szersmind püspök helyettes, Kriza János, egyszersmind lelkész, Mikó 
Lőrincz és Berde Áron. Ez utóbbi igazgató. Ötödik tanár lett volna 
még Brassai, a ki tényleg 1837. óta kolozsvári főiskolánk tanára 
volt, de őt az 1848. évi viharos napok Pestre sodorván, ekkor a 
Gönczy-féle magán nevelő intézetnél tanároskodott. Kovácsi Antal is 
csak 1857-ben lett rendes tanár. A gymnasium 5 alsó osztályában 
rendesen a jobb készültségü papnövendékek alkalmaztattak köz- 
tanitóknak. De akkor ezek is még oly kevesen voltak, hogy a mint 
a Buzogány kineveztetése mutatja, a gymnasiumba kellett lemenni a 
köztanitókért. S csakugyan Buzogány Áronnal egyidejüleg lettünk mi 
is Marosi Gergelylyel köztanitóknak . kinevezve, Marosi -a görög 
nyelvre, éna mennyiségtanra. Minő haladás 40 év alatt. Midőn most 
főgymnásiumunknál 10 rendes, 2—3 helyettes és ugyanannyi szak- 
tanár müködik. 

A gymnasiumi tanfolyamot Buzogány Á. 1855-ben elvégezvén 
és az érettségi vizsgálatot is letevén, még ugyanazon év szept. 5-én 
lelkészszé is fölszenteltetett. Ennek körülményei megérdemlik, hogy 
azokat részletesebben megismertessem, 

Az 50-es években hazánkra nehezült önkényuralomnak első 
gondja volt az iskolákra is a lehetőleg rátenni kezét. Az a hiressé 
vált Entwurf, a mely a gymnasiumi tanitást tagadhatatlanul maga- 
sabb fokra emelte s jóformán ma is annak keretében mozgunk, az 
autonom felekezeti gymnasiumokat válságos helyzetbe juttatta. A 
gymnasiumba megkivántató tanárokat beállitani nem kis gondot adott 
a mi egyházunknak is. A mint fennebb érintém, 1855-ben is még 
csak 4 rendes tanárunk volt a kolozsvári főiskolánál. Még ha pénz 
lett volna is hozzá — de bizony ez sem volt — honnan vegyenek 
egyszerre legalább még 8 tanárt s ugyanannyit tordai és sz.-keresz- 
turi középtanodáinkhoz is? De a munkát valahogy még is csak meg 
kellett kezdeni, ha az egyház tanintézeteinek nyilvánossági jogát 
feladni nem akará. Ennélfogva az 1855. évi egyh. főtanács egyszerre 
öt ifjat választott ki, a kiket az addigi gyakorlat szerint külföldi 
akadémiákra kiküldjön, hogy magokat a tanári pályára kiképezzék. 
Ez ifjak voltak: Pap Mózes, Nagy Lajos, Buzogány Áron, Marosi 
Gergely és e sorok irója. De hogy addig is, mig az akadémiákról 
haza kerülhetnek, valamely czimen tanároknak legyenek tekinthetők, 
mind az ötnek még azon zsinati főtanácson leendő felszenteltetését 
elhatározta. Pap Mózes és Nagy Lajos tényleg már a papi tanfolya- 

mot is végezték volt, e mellett mindketten előzetesen is a papi 
pályára készültek, reájok nézve tehát fölszenteltetésök csak egyházi 
törvényeink szempontjából lehetett kérdéses, a mennyiben ezek szerint 
csak tényleg állomásban levő papok vagy tanárok szentelhetők fel s 
tényleg még nekik sem volt sem egyházközségük, sem tanári székük. 
De hármunkra nézve e mellett még az is nehézséget okozott, hogy 
egyikünk se végezte volt a papi tanfolyamot. Marosin kivül sem 
Buzogány, sem én nem is voltunk hajlandók felszenteltetni magun- 
kat, mindketten más pályára szándékozván lépni s csak az akkori 
nyomott hazai viszonyok miatt határoztuk volt magunkat arra, hogy 
a gymnasiumot végezve még benn maradunk az iskolában, alkal- 
munk levén igy a magunk további kiképezhetése czéljából szükséges 
költségekre magán tanitói jövedelmünkből valamit még szerezni is. 
Azonban Buzogányt Nagy Eleknek, engem Jakab Eleknek sikerült 
rábeszélni, hogy maradjunk az egyház szolgálatában, mely kész 
minket is a tanári pályára leendő önkiképzés végett Pap Mózes és 
Nagy Lajos után azonnal a külföldre kiküldeni. Ehez képest aztán 
nem csekély aggodalmak és tépelődések között mi is előállottunk a 
többiekkel a papi vizsgálatra s még azon zsinati főtanácson fel is 
szenteltettünk. A mennyiben ez a felszenteltetés, a mint már meg- 
jegyeztem, csakugyan egyházi törvényeinkbe ütközött, voltak, a kik 
a főtanácson ezt az eljárást méltán kérdés tárgyává tették. Azonban 
ezek is hamar belenyugodtak abba, látván, hogy a rendkivüli körül- 
mények csakugyan rendkivüli intézkedéseket kivánnak. 

Az ily módon tanárságra kiválasztott és már fel is szentelt öt 
ifju közül Pap M. és Nagy L. nem sokára a főtanácsi gyülés után 
peregrinálni indultak; azaz, bejárták összes egyházközségeinket, is: 
mertebb és jobb módu hitsorsosainkat, hogy külföldi akadémiai ut- 
jokra adományokat gyüjtsenek. Ők voltak az utolsók, a kik egy- 
házunk eme régi gyakorlata szerint tanári kiképeztetésökhez szük- 
séges költségek egy részét magok gyüjtötték össze. Buzogány VAA 
Marosi G. és én a főiskolában maradtunk s a tényleg már folytatott 
köztanitóság mellett Buzogány velem segéd papnak, Marosi pedig 
iskolai főnöknek neveztetett ki, de mint már felszentelt papok ki- 
vétettünk az isk. törvények alól s egyenesen az E. K. Tanács ható- 
sága alá helyeztettünk; továbbá az isk. igazgatóságnak és az E. K. 
Tanácsnak tagjaivá tétettünk s a templomban is a tanári székek 
jelöltettek ki számunkra ülőhelyül. Nem csekély kitüntetés volt az 
mindhármunkra nézve, de annál nehezebb volt helyzetünk, nehogy 
visszaéljünk a bennünk helyezett bizalommal s egyfelől a tanári és 

egyházi tanácskozásokban is résztvenni méltóknak itéltessünk, más- 
felől tanuló társainkban is fenntartsuk a legjobb baráti viszonyt. §5 
elmerem mondani, hogy egyik részről sem adtunk soha panaszra okot. 

A mi a segéd papságot illeti, a templomi szolgálat ugy levén 
beosztva, hogy a rendes pap, a köztiszteletben élő Kriza minden második 
vasárnap prédikált, a két segéd pap pedig felváltva utána, tehát nekünk 
csak 4 hétben egyszer kelleit prédikálnunk, a mi magában véve elég 
könnyü szolgálat lett volna. De miután mi, mondhatni, minden készület 
nélkül léptünk a szószékbe, sem kézirásban, sem nyomtatásban nem 
igen voltak egyházi beszédeink, aztán némi ambitiót is csináltunk 
magunknak abból, hogy igyekezzünk a lehetőleg a magunk esze 
után járni, dolgozzuk ki magunk, a mikor csak lehet, beszédeinket, 
mert a saját gondolatait és érzelmeit tolmácsolni is a legjobban 
tudja az ember; természetes, hogy szorgalmasan hozzá kellett lát- 
nunk a munkálkodáshoz. E czélból a magyar prédikátori tárak mel- 
lett német és franczia jelesebb egyházi szónokok munkáit meghozat- 
tuk, azokat tanulmányoztuk, az angol nyelv tanulásához csak akkor 
kezdettünk hozzá és igy angol egyházi szónokok műüveit még nem. 
használhattuk. Ezekből nemcsak forditottunk, hanem átdolgoztunk 
olyan beszédeket, a melyek a mi lelkünkben is viszhangra találtak, 
remélve, hogy igy azok hallgatóink szivéhen is viszhangot keltenek. 
Gyakran előre megbeszéltük egymással kidolgozandó beszédünk tár- 
gyát s kölcsönösen közöltük arra nézve gondolatainkat. Az elmondás 
után rendesen ismét megbiráltuk egymást mind a beszéd kidolgozá. 
sát, mind előadást illetőleg. Ebben Marosi barátunk is részt vett, a 
ki koronkint szintén prédikált. Nem tartózkodtunk egymásnak egész 
őszinteséggel elmondani  megjegyzéseinket, észrevételeinket, . mert 
tudtuk, hogy ezzel egyik sem akarja a másikat kisebbíteni, hanem 
ellenkezőleg a lehetőleg tévedéseiről meggyőzni, helytelen felfogásá- 
ról és esetleg rossz szokásairól leszoktatni. Egymást igy segitve, 
tanácsolva és támogatva haladtunk mi egymás mellett valamint az 
iskola padjain, ugy a templomi szószéken is. És a jutalom lelki- 
ismeretes igyekezetünkért és fáradozásunkért nem is maradott el. 
Nem az anyagi jutalmat értem. Hiszen segédpapi egész évi fizeté- 
sünk csak 40 frt volt s ezt is az első évben oda adtuk egyházunk 
közczéljaira az éppen akkor vallásközönségünk kebelében meginditott 
segélyadományok gyüjtése alkalmából. Hanem megjutalmazott a hivek 
szeretete és buzgó templomgyakorlása. Meglehet, hogy. ezt akkor 
elősegítették a hazai nyomott viszonyok is. A magyar ember előtt el 
levén zárva minden tér, a hol lelkének valami élvezetet szerezhessen 

és találhasson, tán ez is többeket vonzott a templomokba. De talán 
a mi ifjui lelkesedésünk is részben legalább befolyhatott erre. Annyi 
bizonyos, hogy segédpaposkodásunk alatt hiveink meglehetősen gya- 
korolták az isteni tiszteleteket. Más vallásuak is többen csaknem 
rendes hallgatóink voltak. Különösen a nagyobb ünnepeken alig 
maradt el egyeegy család. Ezek aztán abban is versenyeztek egy- 
mással, hogy ebédre, vacsorára magokhoz hivják a segédpapokat. Néha 
egy héttel az előtt a következő ünnep minden napjára és estvéjére 
már le voltunk foglalva. Ilyenkor nem ritkán hiveink is megbirálták 
beszédeinket, elmondották észrevételeiket, a miket mi szivesen meg- 
hallgattunk, mert ezekből-is sokszor okultunk. E tekintetben külö- 
nösen nem hagyhatom megemlités nélkül Jakab Eleket, a ki gyak- 
ran az iskolában is felkeresett, hogy elmondja észrevételeit, a melyek 
bizony néha meglehetős élesek voltak, de nyomban megenyhitette jó 
tanácsaival, alapos utasításaival. Nem hiszem, hogy Buzogány Á. is 
rossz néven venné, de részemről e helyen is szivesen mondok Jakab 
Eleknek köszönetet a kezdő ifju segéd-papok iránt tanusított barát- 
ságáért s jóakaró támcgatásáétt. 

Így folyt le szinte észrevétlenül a köztanitóság mellett két évi 
segéd-paposkodásunk Buzogánynyal. Nem kis örömmel az elért sikerek 
felett s még több reménynyel a jövő iránt. 

Az 1557. év nyarán Pap Mózes és Nagy Lajos a külföldről 
szerencsésen haza érkeztek. A sor most rajtunk hármunkon volt, 
hogy kimenjünk. Ez évi főtanácson Pap M, Nagy L., Buzogány Á. 
és én kolozsvári, Marosi G. barátunk pedig sz.-kereszturi tanárok- 
nak megválasztatván, szeptember 17-én indultunk el Göttingába, a 
hova Budapesten, akkor még csak Pest volt, Bécsben, Prágában, 
Drezdában, Lipcsében, Weimarban, Eisenachban, Casselben több keve- 
sebb ideig megállván, október 8-án érkeztünk meg. A göttiingai egye- 
temen mindhárman együtt töltöttünk el két fél évet. Marosi főleg a 
nyelvészet, én a mennyiség- és természettan, Buzogány a történelem 
és neveléstan tanulmányozásával. Ezek mellett nem mulasztottuk el 
közösen bölcsészeti előadásokat is hallgatni. A harmadik félévre én 
Marosival a berlini egyetemre mentünk át; Buzogány tovább is Göt- 
tingában maradott, a hol ő különösen dr Waitzban, az egyetemen 
a történelem első tanárában egyszersmind jó akaró barátját i5 meg- 
találta, a ki az egyetemi tanórákon kivül Buzogányt házánál is min: 
dig szivesen fogadta, ismereteit vele itt is örömmel közölte, másfelől 
ő is hazánk történelmére nézve Buzogánytól nem egy előtte ismeret- 
len pontra nézve kellő felvilágosítást nyert. Mig ez uton Buzogány 

a történelem tanulásában kitünő haladást tett, maga is terjesztője 
lett nemzetünk története helyesebb ismertetésének, a mi bizony nem 
egy külföldi tudósra ma is ráférne. 

Németország különböző egyetemi városaiba tett kisebb kirán- 
dulások mellett 1859 tavaszán nagyobb utazást tettünk Hollandiá- 
ban, Belgiumban, Francziaországban. Párisban tartózkodásunk éppen 
arra az időre esett, mikor az osztrák-olasz háboru kitört s Napoleon 
szövetséges társa, Viktor Emmanuel segitségére. ment. Szemtanui 
voltunk a párisiak lelkesültségének, a mely bizony minket is nem 
egyszer magával ragadott. Párisban többször találkoztunk Szemere 
Bertalannal is, a ki thea-estélyre is elhivott magához s Buzogányról 
naplójában is megemlékezett, ez időtájt nála járt ifjak közül azok 
közé sorozván őt, kik ,tanulmány szomjasok, tevékenyek, hazafiui 
érzelmüek, baladnak a korral és a hazát, mivel szenved, még jobban 
szeretik" .1) 

Párisban Marositól elválva, ki a Schweitzba, Zürichbe ment, mi 
Buzogánynyal Londonba mentünk. Jakab József után, a ki 1847-ben, 
mint akadémista szintén megjárta Angliát, mi voltunk az elsők, a 
kik angol unitárius testvéreinknek a magyar unitáriusok iránti rokon- 
szenve és szeretete melegét érezhettük. Az a szives fogadtatás, a 
melyben részesítettek, különösen hazánktól két évi távollét után, két- 
szeresen hatott reánk és fölemelt. Szerencsések voltunk mint egy-. 
házunk képviselői az angol unitáriusok 1859-ki közgyűlésében is 
részt venni. Ezen a közgyülésen tette Steinthal lelkész, a ki a köz- 
gyülést megelőzőleg csak egy pár nappal érkezett volt vissza Magyar- 
országról s éppen Erdélyből, a hová az angol unitárius társulat, a 
mi egyházi álllapotainkról magának személyes meggyőződést szerezni 
s ugyan e czélból 1858-ban Erdélyben járt, de hazamenő utjában 
Brüsselben elhalt nemes Tagart missióját teljesíteni küldötte volt,?) 
azt az inditványt, hogy jövőre az angol unitáriusok papnevelő inté- 
zetébe, a Manchester New Collegeba küldendő unitárius ifju számára 
helyezzenek kilátásba évi 100 font sterling segélyt. S tán nem csaló- 


1 Szemere Munkái. II. köt. 169 I. 

") Steinthal manchesteri unitárius lelkész ez alkalommal tényleg Kossuth- 
tól is meg volt bizva, hogy tekintettel az osztrák-olasz háborura, a magyar 
nemzet gondolkozásmódjáról, hangulatáról is szerezzen magának  tájékozást. 
E megbizatásnak, ugy látszik, hogy az osztrák kormány is neszét vette volt s 
ez okozta, hogy Steinthal, ki a Székelyföldön levő ekklézsiánkat bejárandó 


volt, §Sz.-Kereszturról hirtelen megfordult s gyorsan kiment Magyarországról 
és Ausztriából. 

dom, ha ezen inditvány meleg felkarolását részben a mi személyes 
jelenlétünknek tulajdonítom. Azóta jelenleg már a 13-dik ifju élvezi 
e segélyt. Sőt e segélyt már nekünk felajánlották, ha Londonban 
maradunk. De miután nekünk tanári székeinket szeptemberben el 
kellett foglalni, legnagyobb sajnálatunkra nem vehettük igénybe 
angol testvéreink e szivességét s öt heti Londonban tartózkodás 
után, mely idő alatt a nagyhirü bölcsész dr. Martineau, a derék Tay- 
ler előadásainak hallgatása mellett több kirándulást tettünk a kör. 
nyékbe is, junius 22-én kedves házi gazdánktól, Marshallt"], a kinek 
házánál el voltunk szállásolva, egész a Themséig kisértetve, hajóra 
szálltunk s Ostende felé haza indultunk. Heidelbergben Marosival 
ismét egybe találkozva Augsburgon, Münchenen, Linczen át Bécsbe 
s innen julius 8-án Budapestre értünk, tekintettel az osztrák-olasz 
háborura nem minden aggodalom nélkül, hogy Ausztriába érve vala- 
hol még le is tartóztathatnak. De nekünk bizony még a podgyászun- 
kat sem igen vizsgálták meg sehol. Annál nagyobb vallatásnak vol- 
tunk aztán kitéve, mikor Kolozsvárra haza érkeztünk Itt más napra 
még a gyorskocsitól, a melylyel megérkeztünk, a rendőrséghez idéz- 
tek. Apróról-apróra kikérdezték, hogy hol és merre jártunk? kikkel 
találkoztunk? Voltunk-e Párisban Szemerénél, Londonban Kossuth- 
nál? stb. Vallomásainkról ivekre terjedő jegyzőkönyvet vettek fel. 
De végre is minden bántódás nélkül kikerültünk az akkori politikai 
inguisitióból. 

1859. szeptember havában Buzogány megkezdette kedvencz 
tárgyának, a történelemnek kolozsvári föiskolánkban tanitását. Élénk, 
megnyerő és lelkesült előadása, tapintatos jó modora, a fegyelme- 
zésben részrehajlatlan, igazságos és mindig nemes eljárása csakhamar 
a legjobb tanárok közé emelte. Tanitványai nemcsak a tanteremben 
hallgattak rá, tisztelték és szerették, hanem az iskola falain kivül 
is bizalommal fordultak hozzá és ő senkit hidegen el nem utasított 
magától, jóakaró tanácsát, utasítását, egyiktől sem tagadta meg, 
szivesen segitett, a kin segithetett. Ugyanezen évben főiskolai könyv- 
tárnoknak, 1862-ben a kolozsdobokai egyházkörben jegyzőnek, majd 
az E. K. Tanács pénztári jegyzőjének választatván meg, midezen 
hivatalokat kiváló pontossággal és lelkismeretességzel töltötte be. 
Főiskolai könyvtárunknak egy nagy részét szakértelemmel ő rendezte, 
lajstromozta, az egyházköri valamint az E. K. Tanácsi jegyzőköny- 
veket a legnagyobb gonddal és utánjárással vezette, a számodások- 
nak a pénztári jegyzőséggel együtt járó megvizsgálását híven és meg- 
bizhatólag teljesítette. Gyakorlati papságot, az akadémiáról hazajövén, 

egy pár évig nem folytatott, de 1861-ben Kriza János püspöknek 
s helyébe e sorok irója a kolozsvári ekklézsia rendes papjának vá- 
lasztatván, Buzogány szintén mint tanár másod papnak választatott 
meg, ismét a templomi szószékbe lépett, a melyen, ha nem is any- 
nyíra az előadás varázsával, mint inkább beszédének tartalmasságával 
már korábban oly szép sikerrel és elismerőleg működött. 1365-ben 
Szt.-Gerliezén tartott zsinaton, mely 1548 óta az első vidéki zsina- 
tunk volt szintén ő volt az ünnepi egyik egyházi szónok. 
Buzogány, a ki a magyar irodalmat is kitűnő szeretettel tán 
mányozta, nem mulaszthatta el annak tehetsége szerint munkása 
is lenni. E nemü első kisérleteit természetesen ő is a tanuló ifjuság 
által szerkesztetni szokott iskolai lapban tette meg, a honnan tanuló 
ifjaiuk közül nem egy később oly messze felrepült a költészet és 
az irodalom más regioiba is. A tanuló ifjuság, a mint már emlitve 
volt, a maga lapja szerkesztésével is tövbször megbizta. Ugyancsak 
a tanuló ifjuság megbizásából szinművészeknek jutalom-játékuk alkal- 
mából rendesen ő irta a színházban szétszórandó diszverseket. Segéd 
pap korában a kolozsvári lapokban tárczaczikkeket, könyvismerteté- 
seket kezdet irogatni, a mit azután későbben mind nagyobb kiterje- 
dettségben gyakorolt. Mint tanár szakmájába vágólag a legjobb kut- 
fők felhasználásával iskolai tankönyvül egy kitünő politikai földrajzot 
irt, a mely kiegészítő részéül szolgál a Brassai hasonló ezélu ter- 
mészeti földrajzának. Legtöbbet dolgozott éppen e folyóirat számára, 
a melynek bölcsőjénél már ő is ott állott; sőt az 1861-ben megje- 
lent [-ső kötetet is az ő dolgozata nyitja meg, egy angolból nemcsak 
lefordított, de viszonyainknak megfelelőleg teljesen átdolgozott egy- 
házi beszéd, a nagy emlékü Tagart Eduárdról. Ugyancsak e kötetben 
Channingtől is forditott egy beszédet. A későbbi kötetekben: 
Augusztinovics Pál, Gedő József, Nagy Elek stb. életrajzai, ugyancsak 
általa irt tanügyi czikkek, értekezések, egyházi szemlék, melyeket a 
a hazaiak mellett német, franczia és angol egyházi lapokból és 
folyóiratokból kiváló gonddal és választékkal állitott egybe, kétségen 
kivül e folyóiratnak nem csekély becscsel bíró irodalmi termékei. 
Kgy ideig társszerkesztője volt a Ker. Magvetőnek. Még. pedig az 
annyi reménynyel meginditott vállalat legválságosabb korszakában, a 
mikor az ismét a lenni vagy nem lenni kérdése előtt állott. Mert 
tény az, hogy a két első kötet megjelenésével Ker. Magvetőnk 
már-már megszünendő volt. És hogy ez be nem következett, abban 
nem kis érdeme van Buzogánynak, a ki kicsiny irodalmi körünknek, 
a vállalat fenntartása mellett buzgón kitartott tagjainak felkérésére 

és biztatására az előbbi szerkesztők lemondásával annak további 
szerkesztését velem elvállalta. S jóllehet Kolozsvárról lett eltávozása 
következtében mint szerkesztő nem sokáig működhetett, e folyóirat- 
nak azután is mindvégig egyik legmunkásabb tagja maradott. 

Hazánk alkotmányának 1867-ben történt helyreállitásával ugyanis 
a Buzogány pályáját illetőleg nagy fordulat állott be. A magyar mi- 
niszteriumnak szervezésével, különösen a vallás és közoktatási tár- 
czát illetőleg már a kormányzás érdekében gondoskodni kellett volna 
arról, hogy a miniszteriumba mindenik törvényesen bevett vallásfe- 
lekezett kebeléből legalább egy olyan tanférfiu alkalmaztassék, a ki 
azon vallásfelekezet egyházi és iskolai ügyeivel teljesen ismeretes, 
azokra nézve minden felmerülhelő esetben kellő felvilágosításokat 
adhat. A mi egyházunkra nézve ez annyival égetőbb kérdés volt, 
mert bár vallásunk az 1848-ik évi pozsonyi országgyűlés XX. t. 
czikke által Magyarországon is törvényesitve lett, a közbejött zavarok 
miatt e t.-czikknek is csak 1867-ben lett meg kivánt hatálya. Nem 
sokat tudtak a mi vallásunkról Erdélyen kivül Magyarországon. S a 
mit tudtak is, az ií5 inkább elferdiítés és koholmány volt, a miben 
nem nagy köszönetünk lehetett s a mitől — sajnos — még most 
sem vagyunk teljesen mentek ; egyházi szervezetünk pedig egészen 
ismeretlen volt. Hogyan fog tehát a vallás és közoktasásügyi m1- 
nisterium a mi egyházunk ügyeiben intézkedni., a melynek tövények 
által biztosított jogait és szabadságát Erdélynek Magyarországgal 
való egyesítésére vonatkozó 15367. évi t. czikk is fenntartotta és 
biztositotta, ha e jogokat és szabadságot a miniszteriamban senki 
sem ismeri? S mégis azt kellett tapasztalnunk, hogy e miniszterium- 
ban egyetlen egy unitárius tisztviselő sem neveztetett ki. Ez ügyben 
tehát Egyházi K. Tanácsunk mindjárt 1867. jul. 17-ről egy felterjesz- 
tést intézett a vallás és közoktatási miniszterhez, Báró Eötvös Jó- 
zsefhez, a melyben a fenebbiek alapján kérte, hogy a vezetése alatt 
álló ministeriumhoz egyházunk részéről is legalább egy olyan tiszt- 
viselő neveztessék ki, a ki ott egyházunkat méltóan képviselhesse. 
A minden izében hazafias gondolkozásu és nemes lelkü Báró Eötvös 
nem is zárkozott el e kérés elől s Buzogány Áron 1858. jun. 18- 
ról csakugyan kineveztetett a vallás és közoktatásügyi ministerium- 
hoz titkárnak. E kinevezésről Báró Eötvös válaszúl felterjesztésünkre 
azonnal. értesítette E. K. Tanácsunkat, megküldve Buzogány részére 
a kivevezési okmányt is. Buzogány is értesittetvén kineveztetéséről, 
az E. K. Tanácsnak 1863. jul 9-én tartott ülésében a tanárság s 
más egyházi hivatalok alól felmentetett, jegyzőkönyvileg kifejeztetvén 

eddigi szolgálatai iránt az E. K. Tanács teljes eljsmerése, kéréséhez 
képest fennhagyva számára azt is, hogyha nem remélt esetben vissza 
kellene jőnie, tanári székét ismét elfoglalhassa. E határozatot ugyan- 
azon évi egyh. főtanács is mindkét ágában örömmel tette a magáévá, 
Mert habár Buzogányban az ő eltávozásával kolozsvári főiskolánk 
egy kiváló tanerőt, E. K. Tanácsunk egy pontos hivatalnokot s egy- 
házi és ikolai ügyeink általában egy buzgó és ügyszerető tagot 
veszitettek, miután a vallás és közoktatásügyi miniszteriumhoz történt 
ezen kineveztetésével egyházunknak egy jogos kivánsága teljesittetett, 
e veszteségben annyival inkább megnyugodott, mert másfelől még 
sokkal nagyobb nyereségnek tartotta, hogy éppen egy ilyen teletsé- 
ges és megbizható tagja hivatott el egyházunk" képviselésére a mi- 
nisteriumban. 

Buzogány a hivatali esküt 1868. jul. 27-én tette le, miről 
engem másnap Pestről tudósitván, ezt irja: , Eötvös miniszter úr igen 
nyájassan fogadott valamint első találkozásomkor, ugy tegnap 15 a 
felesküvés alkalmával. Ugyanezt mondhatom a többiekről is, tanácso- 
sokról és titkárokról, kiket eddig meglátogattam." De az eskü leté- 
tele után még hazajött, hogy dolgait rendezze s részt vegyen az évi 
háromszázados zsinati ünnepélyünkön és csak ősszel költözött fel 
s foglalta el végleg uj állomását. A tanuló ifjuság fáklyás zenével 
tisztelgett nála s vett búcsut kedves tanárától. Mi mindnyájan jó 
kivánatainkkal bocsátottuk utjára, mely engem a legközelebbről érde- 
kelt, a mennyiben 16 év óta eddig, mondhatni, mindig együtt éltünk, egy 
uton haladtunk. Most elváltak utaink s elváltunk mi is egymástól. De 
azért az összeköttetést levelezés által folyton fenntartottuk s részemről 
most is szerető gonddal őrzöm az ő leveleit, mint a melyek baráti 
érzelmei mellett hazafias érzelmeinek, szintugy mint vallása és egyháza 
iránti forró szeretetének a legszebb bizonyitékai és a mely levelek- 
ből tárgyamhoz képest bőv alkalmam lesz az alábbiakban egyes 
részeket be is mutatni. Mindjárt hivatalba lépése után 1868. okt. 8- 
ról irja: , Osztályfőnököm Szentiványi miniszteri tanácsos (a legjobb 
s legnemesebb emberek egyike a földön) midőn beléptem a hivatalba 
igy szólt, a legjobbkor jött, minthogy az osztály nagyon megfogyott. . . 
A kezdet nehézségei, ugy az a körülmény, hogy az osztályban csak 
másodmagammal, sőt néhány napig egyedül maradtam s végre lelki- 
ismeretességem és ambitiom, hogy magamról jó véleményt alapitsak, 
reggeltől d. u. 2 óráig mindennap elfoglalnak; sőt egyszer-egyszer 
a délutánomat; is... Tanárky, ki elég hidegen fogadott, mondott is 
már egyik collegámnak annyit, hogy szorgalmas collegát kaptak." 

Buzogány először a protestáns és zsidó ügyosztályhoz osztatott 
be, de a következő 1869-ik évben már a népnevelési ügyosztályhoz 
tétetett át, a minek ő annyival inkább örvendett, mert tehetségei 
érvényesítésére itt még nagyobb tér nyilt előtte. Ez ügyosztály élén 
Gönczy Pál állott, kinek a népoktatási törvény, a tanitóképző inté- 
zetek, a felső nép- és polgári iskolák, a közép ipar- s kereskedelmi 
iskolák valamint a kereskedelmi akademiák és felsőbb leányiskolák 
szervezése, berendezése, részint alkotása körül kifejtett ügybuzgalma 
valamint ezek által szerzett érdemei országosan el vannak ismerve. 
5 hogy e nagy munkában Buzogánynak is nem csekély része volt, 
erre nézve legyen elég egyik életirójára hivatkoznom, a ki ezeket 
mondja róla: , A ki hazánk kulturtörténetét meg fogja irni, az a 
Gönczy Pál fényes neve mellett előkelő helyre fogja iktatni a Buzo- 
gány nevét i1s5."1) Tény az, hogy különösen a tanitóképző intézetek és 
felső leányiskolák megvizsgálására leggyakrabban Buzogányt küldöt- 
ték ki a miniszteriumtúl; a mi kétségen kivül abban leli magyará- 
zatát, hogy ezekben az ügyekben teljesen otthon volt, szakismeretei 
őt ily megbizatásokra nemcsak alkalmassá tették, hanem hogy 
azokban mindig a kivánt pontosságzal járt el s intézkedései meg- 
feleltek a czélnak. 

Szoros értelemben vett hivatali ténykedése mellett nem csekély 
érdemet szerzett Buzogány magának a , Székely mivelődési és köz- 
gazdasági Egyesület" körül is. Ez egyesület, mely 1875-ben alakult 
meg, ugy tekinthető, mint az ujabban alakult Erdélyi Magy. Közm. 
Egylet előfutárja. Tulajdonképpen most is azt a czélt szolgálja, csak 
miután ez anyagi erejével s nincs miért tagadni, erélyével és tevé- 
kenységével is amazt jóval túlszárnyalta, a Székely Egyletnek jelen- 
leg már nincs meg az a sulya és jelentősége a társadalomban, a mi 
az Emkenek. Mert a székelységrt megerősíteni, anyagi és szellemi 
fejlődésében elősegiteni — s a Székely Egylet ezt a hazafias, nemes 
czélt tüzte maga eleibe czélul — mi egyéb, mint az erdélyi magyar- 
ság megerősítése, a mire az Emke is törekszik. Sőt kimerem mon- 
dani, hogy az előbbi nélkül az utóbbi el sem érhető. Az erdélyi 
magyarság ereje a székelységben van s ha ezt elesni engedjük, hiába 
magyarositjuk meg az összes desolált községeket, mert ezek azt soha 
ki nem pótolják. Buzogány már a Székely Egylet érdekében megin- 


1 Dr Gerevich Emil. Paedagogiai Plutarch. Szerkesztette Orbok Mór. 
1887. Első kötet. Buzogány Áron 5. lap. A Riedl József által szerkesztett M. 
Paed. Szemle 1881-ik évfolyamában is megjelent a B. Á. életrajza arczképével 

dult legelső mozgalmaknál ott volt, azokban tevékeny részt vett; a 
legelső értekezlet 1874-ben kezébe adta a jegyzői tollat; az egylet 
megalakulásánál, az alapszabályok elkészítésével, az egylet érdekében 
kibocsátott felhívások elkészitésével járó munkából és fáradságból 
neki juttatott és pedig nem kicsiny részt vonakodás nélkül magára 
vette, lelkiismeretes pontossággal és odaadással teljesítette; majd az 
alakuló közgyűlésen 1875-ben titkárnak választatván meg, e tisztében 
Hajós János elnök mellett még nagyobb tevékenységet fejtett ki az 
Egylet érdekében, a választmányi és-közgyűlési jegyzőkönyvek mel- 
lettő kezdette meg az Évkönyvek szerkesztését is s azokat titkársága 
idejében, melyet 1881-ig viselt, mindig legnagyobb gonddal s utánjá- 
rással állította össze, maga is több dolgozattal járulván hozzájuk u, 
mint a Székely kivándorlókról, a len- kenderfonó szövőintézet terve, 
Cserey-Muzeum ismertetése sat Szóval: e hazafiui vállalatból is 
hazafi érzéssel kivette a maga részét. 

De politikai megbizatásokban is részesült Buzogány. A többek 
között, mikor Bittó István 1869-ben Abrudbányán képviselőnek vá- 
lasztatott, az ő megválasztása érdekében Buzogány is megjárta Ab- 
rudbányát. ,Az érdem kicsi részben az enyém" — irta nekem ez 
alkalomból. , Sokat tett a főispán, Pogány György; de legtöbbet az 
odavaló intelligentia, azok között a derék és szeretetre méltó Arkosi 
Károly, Pálfi Samu stb." A mikor aztán Bittónak 1872-ben pozsony- 
megyei képviselővé lett megválasztatása következtében az abrudbányai 
képviselőség ürességbe jött, neki is megvillant az eszében egy pilla- 
natra az a gondolat, ha vajjon ő nem léphetne-e fel Abrudbányán 
képviselőnek ? De bár e tekintetben egyesek részéről biztatást is nyert, 
komolyabb lépéseket ez irányban nem tett. S hogy mennyire ragasz- 
kodott a miniszteriumnál elfoglalt állásához, a melyet ő részben ugy 
tekintett, mint egyházunktól nyert megbizatást, mutatja az is, hogy 
éppen akkor levén folyamatban a kolozsvári egyetem felállítása s 
az a hir terjedvén el itt közöttünk is, hogy ő is folyamodott volna 
az egyetemhez egy tanári székért, e hir feletti egész méltatlankodás- 
sal irta nekem 1872. szept, 2-iki levelében: ,Én sem egy betüvel 
sem egy szóval nem folyamodtam. Ha akartam volna, gondolom, hogy 
Paulermnél (ő volt akkor a vallás és közoktatásügyi miniszter) egy 
tanári szék megnyerése iránti kérésemre kedvező . választ nyertem 
volna. De számot vetettem magammal s látva, hogy ha én mint 
tanár visszamegyek Kolozsvárra, azzal a különbséggel, hogy nem 
unitárius, hanem universitási tanárként, több fizetéssel, sok ember 
pálczát tört volna felettem, egy perczig sem haboztam. Itt maradok 

barátom. Legalább egyetlen szerzeményem, a tiszta becsület nekem 
megmarad. Ez határozott. És most igazán meg vagyok nyugtatva; 
hogy nem folyamodtam." 

Általában Buzogány hivatalának élt, melyet — mint mondám — 
missiónak is tekintett magára nézve. Az állami szolgálatban ugyan 
azt a buzgalmat, pontosságot, odaadást és lelkiismeretességet tanusi- 
totta, a miknek megelőzőleg az egyházi szolgálatban oly kiváló jeleit 
adta. 5 csudálatos, hogy még is 13 évig kellett várakoznia, a mig 
1881-ben az osztálytanácsosi czimet és jelleget is megnyerhette. 


, Éppen most hivatott a miniszter ur — irja nekem előbbi kitünteté- 
sét 1881. jul. 10-ről tudató levelében — azért, hogy első gratulál- 


jon a ma érkezett legfelsőbb elhatározásnak, melyben nekem az 
osztálytanácsosi czim és jelleg megadatott. Nó, hát most egy kis 
erkölcsi satisfactió meg van." Meg vagyok győződve, hogy ha b. 
Eötvös tovább él, ezt az erkölcsi satisfactiót korábban is megkapta 
volna, életét nem végezte volna csak mint osztálytanácsos. De sajnos 
a magyar tan- és nevelésügynek ez a nagy reformatora, annyi szép 
és szabadelvü eszmének lánglelkü apostola, a ki az 18483. évi első 
magyar felelős miniszteriumban is viselt tárczáját egyedül vette át 
maga az alkotmány helyreálliításával 1867-ben is, az uj időkhöz 
mért nagyszabásu alkotásai között a nemzet legnagyobb fájdalmára 
csakhamar 1871-ben meghalt. Az ő halálát ez év febr. 3-ról velem 
tudató levelében a legmélyebb hazafiui érzés fájdalmával irá nekem 
Buzogány: ,Mi árvák vagyunk most, mint a pásztor nélküli nyáj. 
A szegény Eötvös meghalt! Pedig hogy szeretett volna élni még s 
mily kár vala egy ily igazán nemes lelkü, szép tudományu és emel 
kedett gondolkozásu embernek még nem élnie. Hidd el barátom, 
oly kevés nálunk a szó nemesebb értelmében mivelt ember s még 
megdöbbentőbben kevesebb a magyar statusférfi! . . . Kötvös a 
magyar politikában messzelátó, okos, mérsékelt, bölcs ember volt — 
halála a nemzetnek nagy veszteség." A hazafiui érzésnek hasonlóan 
ily nemes lángja tör ki lelkéből a Deák Ferencz balálakor: , Meg- 
rendült lelkünk alapjáig — irja 1876. febr. 29-ki levelében — hogy 
Deák nincs többé, aztán a következő pillanatban valami fönséges 
büszkeség hatott át arra a gondolatra, hogy a magyar nemzetnek 
fia volt Deák és hogy e nemzet igy tudja megtisztelni az ő nagy 
vezérének emlékét! Dicső és elfelejthetetlen volt ama jelenet; a mi 
emberrel történhetik és a mit ember tehet: itt culminált. Bizony él 
még a magyarok istene, barátom, hogy csak e században is annyi 
nagy embert adott e szegény nemzetnek — egy Kazinczy, Széchenyi, 

egy Kossuth, Petőfi s egy Deák mind nagyok voltak a magok nemé- 
ben, ezek között talán a legnagyobb, mindenesetre a legbölcsebb 
Deák volt Bizzunk a gondviselésben, mely a jövőben is küldeni fog 
nekünk prófétákat; kik vezéreljenek a fenyegető idők hullámai közt" 
Általában nem adta elő magát fontosabb esemény hazánkban, hogy 
a Buzogány szép lelke ily szép vonásokban ne nyilatkozott volna 
meg kezeim között levő leveleiben 1s. 

Bár mennyire el volt is foglalva Buzogány hivatalos teendőivel, 
a mi egyházi és iskolai ügyeinket 15 folyton szivén hordozta. Hő- 
tanácsi gyüléseinkben, a mikor tehette készséggel részt vett s ha 
ebben meg volt akadályozva, nem mulasztotta el magának mindenről 
tudomást szerezni, hogy minő ügyekben minő határozatok hozattak, 
nehogy kiessék közdolgaink folyásának ismeretéből. A mikor Nagy 
Elek, e derék főgondnokunk, betegsége miatt lemondását beadta s 
Buzogánynak 15 ez értésére esett 1873. decz. 253-ról kelt levelében 
megdöbbenve irja nekem: ,Nagy Eleknek a főgondnoki állásról 
való lemondását a Consistorium, ugy hiszem, nem fogadja el. Az ő 
puszta neve most is többet ér, azt hiszem, mint akárkinek egyéni- 
sége, a kit most választhatnátok helyébe. Legyünk  háladatosak, 
barátom annyi érdem iránt. Erkölcsi sülyedés lenne hátat forditani 
ily embernek romjaiban i5s.c A Nagy Elek érdemei, a ki 1854-ben 
választatott meg főgondnoknak és igy egyházunk egyik legválságosabb 
idejében ült a főgondnoki székben, a mikor 9 évig nem lehetett a 
püspöki széket betölteni, mivel az akkori önkényuralom ezt is meg- 
tiltotta, sokkal ismertebbek és neve tiszteltebh volt egyházunkban, 
minthogy az ő lemondása éppen ugy meg ne döbbentett volna min- 
denkit, mint a hogy Buzogányt megdöbbentette, következőleg, hogy 
főtanácsunk csakugyan nem fogadta el lemondását s Nagy Eleket 
örökös tiszteletbeli főgondnoknak ismerte, ezt legkevésbé sem kivá- 
nom a Buzogány fennebbi levelével kapcsolatba hozni; de minden 
esetre ez 15 mutatja egyházunk ügyei iránti meleg érdeklődését. § 
a mikor 1874-ben a Dávid Ferencz halála háromszáz éves fordulója 
alkalmára 1879-re egy 10,000 frtos alapitvány iránti inditványomat . 
megtettem volt, Buzogány szintén az elsők között volt, a ki ezt az 
inditványt nemcsak melegen üdvözölte, hanem ki is egészítette azzal, 
hogy ugyanakkorra egy szellemi emlékoszlopot is emeljünk Dávid 
Ferencznek, a mi aztán a Jakab Elek , Dávid Ferencz Élete" czimü 
nagybecsü munkát hozta létre egyházunk dicsőségére. 

De különös szeretettel, mondhatnám rajongással csüngött Bu- 
zogány a Ker. Magvetőn. A 4-dik kötetet, mely 1868-ban már az 

ő eltávozása után jelent meg, még együtt szerkesztettük. Egy előre 
vonakodott, hogy ez a kötet kettőnknek a neve alatt jelenjék meg. 
Megérdemli, hogy ennek indokát megismertessem. Az országos nép- 
oktatási törvény éppen akkor volt tárgyalás alatt. Én a kedves em- 
lékü Kovácsit mint szakembert felkértem, hogy szóljon hozzá a kér- 
déshez a Magvetőben. Ezt tudattam Buzogánynyal, a ki 1868. okt. 
21-ről ezt adja válaszul: , Nem tudom, hogy Kovácsi kedves bátyám, 
mint positikai véleményeim konok ellentétesse (Kovácsi ellenzéki volt 
és sokszor összetüztek Buzogápynyal a politikai kérdések felett, de 
azért a legjobb barátságban voltak egymással s a konok szónak itt 
is csak tréfás jelentősége van) milyen szellemü czikket ir a nép- 
iskolákról. Ha nézetei nézeteimmel merő ellentétben állanak: ez eset- 
ben czikkének, mely egyéb aránt kétségen kivül jeles leend, közlé- 
sét akadályozni ugyan nem kivánnám, de a szerkesztéstől nevemet 
visszavonnám, a mi különben jelentéktelen dolog lenne, miután egy 
vagy két szerkesztői név egyre megy s ha az én nevem kimaradna, 
ott a tied s az elég. Különben is érzem, hogy ugy sem sok joggal 
nevezhetem magamat a 4-dik kötet realis szerkesztőjének." Egy pár 
nappal erre. nehogy félre értettem legyen ezen nyilatkozatát, annak 
értelmezésére ismét a következőket irja: ,A K. Magvetőnek czélja, 
a mint én felfogom, mind egyházi, mind iskolai nyilatkozataiban a 
szabadelvü józan haladás s észszerü reformok pártolása. Na már, 
hogy a népnevelés ügyében tenni kell valamit, hogy az Kötvös tör- 
vényjavaslata akar is tenni valamit: az igaz. Tehát szabadelvű és 
korszerü szempontjából alapjából csak azért is elkárhoztatni nem 
lehet. De meggyőződésem szerint nem 15 oly rossz alapelveiben az a 
törvényjavaslat, mint hirdeti az oppositó s a vastagnyaku felekezeti- 
ség. Én nem egyszer olvastam át meg át ezt a törvényjavaslatot s 
igazán megggyőződésből szólok. Módositások, igaz, szükségesek rajta, 
pl. alább kell szállítani azokat a feltételeket, melyektől egy falusi 
iskola létele függ, hogy a türhető felekezeti iskolák is existálhassa- 
nak, a felekezeti iskolákra nézve a kormány beavatkozását korlátoz- 
nám, természetes levén, hogy a mi nem az övé, ott kicsit disponál- 
jon stb. és mindjárt jó lesz a törvényjavaslat. Tehát alapelveiben 
méltányolnunk, részleteiben módosítanunk kell és czélt érünk; mit 
oly rég pengetnek a leglelkesebb keblü bazafiak, a népnevelés ügye 
meg lesz lendítve." Miután azonban én Buzogányt mindezekre nézve 
megnyugtattam, de megnyugtatta őt magának Kovácsinak kérdés 
alatti czikke is, mely akkor , Népiskoláinkról" czim alatt a K. Mag- 
. vetőben meg is jelent, nemcsak hogy ezen kötetre nézve szerkesztő- 

társ maradott, hanem egy következő levelében kijelentette, hogy 
csak egy nem remélt esetre hozta fel, a miket előbb felhozott, mert 
a maga részéről is ohajtja, hogy a 4-dik kötetet még együtt adjuk 
ki. Lehet, hogy sokak előtt ez az egész kérdés sokkal kisebb jelen- 
tőségünek tünik fel, minthogy érdemes lett volna a feljegyzésre, de 
én azt hiszem, hogy egy szép jellemvonását mutatja ez i5 Buzogány- 
nak, azt t. i. hogy a meggyőződés embere volt s határozott elvei 
voltak, a melyekhez szikla-keményen ragaszkodott. A népiskolai tör- 
vény mellett elfoglalt ezen határozott s egyszersmind hazafias és 
szabadelvü álláspontjának jellemzésére még egy későbbi levelét is. 
bemutathatom. A népiskolai törvényt senki oly élesen meg nem 
támadta, mint Révész Imre, az akkor általa Debreczenben szerkesz- 
tett , Figyelmező"-ben. Csaknem oly ellenséges álláspontot foglalt ő 
el akkor társaival együtt e törvénynyel szemben, mint most a , Magyar 
Állam" által képviselt katholikusok az egyházpolitikai törvényekkel 
szemben. Én felszólítottam Buzogányt, hogy a Magvetőben szóljon 
hozzá a kérdéshez. Erre vonatkozólag aztán ezeket irja: , Sokat 
gondolkoztam az általad tett becses megbizás felett s habár átlát- 
tam, hogy az reám rendkivül nehéz és kényes feladat, tervezgettem 
mégis, hogy mit lehetne legczélszerübben tenni. Egyenesen Révészt 
venni kritika alá, vagyis az ő nézeteit, az nem a mi feladatunk, 
mindazáltal ha a népoktatási törvényt veszem is egyenes birálat alá, 
nem tehetem, hogy Révészt meg ne támadjam, mert hiában, ő egy 
rakás álokoskodást tálal fel s oly sértő elbizakodott modorban, hogy 
nem élesen irni ezek ellen nem lehet. Én tudom, hogy vannak ezen 
törvénynek hiányai s ezeket soha is nem takargatnám, de hogy az 
egész törvény párttaktikából s oly gonosz czélzattal hozatott volna, 
hogy általa a protestantismuús a katholicismusnak zsákmányul dobas- 
sék, hogy a kormány ezen törvény által is a nemzet szabadsága 
ellen ásott volna, mint Révésznek minden sorából kilátszik: ezt leg- 
mélyebb . meggyőződésből tagadom — tagadom nem mint tisztviselő, 
hanem mint ember és hazafi. Nekünk tehát mint olyanoknak, a kik 
a szabadság és szabad verseny minden irányban való szélesbitésének 
mindenkor örvendenünk kell s leginkább pedig az általános szellemi 
kultura terén: nézetem szerint vagy hallgatnunk kell, hogy" vivják 
mások a harczot (ez ugyan nem volna igen tisztességes szerep) vagy 
határozott és nyilt álláspontot kell vennünk itt is s ez az álláspont 
meggyőződésem szerint nem lehetne más, mint az, hogy a mi fele- 
kezeti iskoláinkat minden erővel fenntartani igyekezzünk ugyan, de 
a magyar országgyűlésnek s magyar felelős kormánynak a népoktatás 

terén való segítségül jövését legkevésbé se gátoljuk. Nekünk unitá- 
riusoknak a nép mivelődésétől nem szabad félnünk, mint hazafiak- 
nak pedig örvendenünk kell azon, hogy valaha eljött az idő, hogy 
nekünk felekezeteknek, a nemzeti közmivelődés előmozdítására az 
ország s ennek felelős nemzeti kormánya is segítségünkre jós Bi 
hazafias, e szabadelvü szellemnek volt Buzogány mindig egyik kiváló 
képviselője a Ker. Magvetőben. 

1869-ben a Ker. Magvető ismét kimaradt. De eznem volt hát- 
rányára, mert ez alatt előkészítettük a vállalatnak évnegyedes folyó- 
irattá leendő átalakitását De mivel Buzogányt a késedelem aggasz- 
totta, 1369. márczius 15-ről már sürgeti a Magyetőnek kiadását: 
Írod — mondja e levelében — hogy a Magvetőnek részvények 
alapján váló folytatása eszméjét a vacsoráló társaság nagy tetszéssel 
fogadta. Hát aztán semmi sem történt? Az eszme szép dolog, hanem 
magában keveset ér vagy éppen semmit, ha kivitel nem követi. Az 
én nézetem az, hogy nagy szegénységre mutatna, ha elesnék ez az 
egyetlen folyóiratunk. Most, mikor az egész világ mozog az irodalom 
terén, csak mi volnánk oly gyámoltalanok, hogy ne tudjunk egy 
folyóiratot fenntartani? Hogy a lágymelegség s részvétlenség ide 
juttassa a Magvetőt. nem hiszem." A Buzogány által emlitett vacso- 
ráló társaság magyarázatául megjegyzem, hogy az a kis irói kör, 
mely a Magvetőt megalapította, azt a legközelebbi időkig a maga 
tulajdonának tekintette, annak terheit a munkában, gondját a fenn- 
tartásban megosztotta, mikor egy-egy kötet megjelent, egybegyült, a 
dolgozatokat megbirálta a következő kötetre nézve tanácskozott ; 
számba vette a jövedelmet s ha volt, abból a szerkesztői, valamint 
az irói tiszteletdíjakat megállította, a szerkesztőket megválasztotta, 
szóval, a folyóirat fenntartása és fejlesztése érdekében mindent együtt 
és közös egyetértéssel tett meg. Ezek az egybegyülések aztán ren- 
desen vacsorával voltak egybekötve, a mi a kör tagjai között a 
baráti érzést és a solidaritást is folyton fenntartotta, ápolta. Erre 
czélozott Buzogány a vacsoráló társaságra való hivatkozással. De 
aggodalomra nem volt ok. A Ker. Magvető 1870-ben már évnegye- 
des füzetekben s azután megszakadás nélkül évről-évre igy, majd 
két hónapos füzetekben megjelent, a hogy ma is folytatja szép 
pályáját, nem egy becses és számottevő üjgisozattal JANATAPUBTI az 
egyházi és tanügyi irodalmat, a melyekhez SEEK 15 mind MS 
hozzá járult, sőt a mig én voltam egyik szerkesztője a maggogítakó 
Buzogánynál alig volt annak kitartóbb, állandóbb munkása. 5 bár 


távolléte miatt nem vehetett részt a fennebb emlitett barátságos 

összejövetelekben és tanácskozásokban, leveleiben minden füzetre 
megtette a maga észrevételeit, a melyek a mily részrehajlatlanok, 
rendesen épp oly alaposak és igy figyelemre méltók voltak. 

A Buzogány munkálkodásának egy terét még nem érintettem. 
Pedig azok a szolgálatok, a melyeket itt tett, szintén nem csekély 
jelentőségüek egyházunkra nézve. Értem budapesti egyházközségün- 
ket, melynek megalapításához ő kezdette egybehordani a porond- 
szemeket. A mint Budapestre felköltözött, számba vette a különböző 
miniszteriumokhoz kinevezett unitárius vallásu hivatalnokokat s 
azokkal nemcsak hogy maga folytonosan fenntartotta az érintkezést, 
hanem arra igyekezett, hogy azok is hozzá vonzódjanak, vele minél 
bensőbb, baráti viszonyban álljanak. Megnyerő, bizalmas modora házát 
csakhamar hitsorsosaink találkozási helyévé tette. Majd ünnepeken 
ugyancsak házánál isteni tiszteleteket kezdett tartani; az egybegyült 
hiveknek az urvacsorát is a szokott módon kiszolgáltatván. Ime 
budapesti egyházközségünk megalapításának első kis csírája, a mely- 
nek további fejlődése is oly szoros kapcsolatban van a Buzogány 
házával és családi körével, hogy azt már itt szintén fel kell ölelnem. 

Buzogány Á. még mint tanár Kolozsvárt 1864-ben nőül vette 
Bartha Rózát, Özv. Bartha Gyuláné Ferenczi Ágnes egyetlen leányát. 
Bartha Gyula, a Buzogányné atyja, bányatanácsosi ülnök volt Zalath- 
nán s 1848-ban az oláhok preszákai vérengzésének annyi szeren- 
csétlen honfitársunkkal ő is áldozatul esett. A szegény édes anya 
kis leánykájával karjai között megmenekült; de egy kis fiát elsodorta 
mellőle az üldözők és üldözöttek árja és sokáig is gyötörte a gon- 
dolat, hogy elveszett kis fia életben is maradhatott s ez esetben 
mint oláh nevelkedhetett fel, a mi még fájdalmasabbá tette emlékét. 
A mellett, hogy a kis Róza a leggondosabb nevelésben részesült, a 
természettől 15 annyi kedvességgel és kedélyességgel, oly kiváló szép 
szellemi tulajdonságokkal volt megáldva, hogy e házasságot általában 
mindkét félre a legszerencsésebbnek letétek mondani. Házassági 
szövetségük, mi alatt még Kolozsvárt laktak, két lánygyermekkel lett 
megáldva. Harmadik gyermekök, egy fiu, 1869-ben már Budán szüle- 
tett. E családi örömhirt velem tudató levelére Buzogánynak én azzal 
válaszoltam, hogy amugy is szándékom lévén felmenni Budapestre, 
akkor egyuttal ujszűlött fiokat is megkeresztelem ; tartsák fenn tehát 
nekem ezt a baráti szivességet. Mindamellett, hogy a köztünk lévő 
baráti viszonynál fogva Buzogány erre szintugy számitott ls, ajánl- 
kozásom kedvesen lepte meg, annyival inkább, mert gondolatunk 
abba is összetalálkozott, hogy ez alkalomból eg gy nyilvános isteni 

tiszteletet is tartsak Budapesten. Ehez képest Buzogány előzetesen 
eljárt néhai Török Pál akkori ev. ref. püspöknél, hogy e czélra a 
reformátusok kálvintéri főiskolájában lévő egyházi tanácstermet meg- 
kapjuk, a mit a boldog emlékü s egyházunk iránt haláláig a legjobb 
indulattal viseltető derék püspök nemcsak a legnagyobb készséggel 
átbocsátott, hanem a templomot is hasonló készséggel felajánlotta. 
Tekintettel azonban ottani hiveink akkori csekély számára, mi a 
templomot megköszöntük s megelégedtünk a tanácsteremmel, a mely- 
ben aztán 1869. jún. 13-án az első nyilvános unitárius istentisztelet 
meg is tartatott. Az urvacsorához szükséges szent edényeket, mely 
egyidejüleg szintén kiszolgáltatott, hasonlóképpen Török Pál püspök 
bocsátotta rendelkezésünkre, maga is személyesen egész végig jelen 
levén isteni tiszteletünkön az ev. ref. tanárok közül többekkel, a 
kiknek beleegyezésével az éneklést is a ref. tanuló ifjuság végezte. 
A Buzogányék családi körülményeivel, kis fiok keresztelési ünnepé- 
lyével kapcsolatban lépett tehát vallásunk a nyilvánosság elé Buda- 
Pesten. 5 valóban jól eső érzés tölti el lelkemet, ha e pillanatra 
visszagondolok. Mintha még most is látnám ez isteni tisztelet alkal- 
mából hiveink szemében felfakadt örömkönyüket. Emlékszem, hogy 
a többek között egy öreg rendü székely nő, ki már évtizek óta 
szolgált Budapesten, nem győze hálákat adni Istennek, hogy meg- 
érte ezt a napot, melyen hite szerint imádkozhatott és urvacsorát 
vehetett hazánk fővárosában. De a más vallásfelekezetüek 15 őszinte 
meleg érdeklődéssel vettek részt ez isteni tiszteletünkben. Vallásunk 
iránti ellenszenvnek vagy idegenkedésnek még árnyéka sem mutat- 
kozott sehol. Az alkotmányos élet hajnalpirja a vallásszabadság egét 
is beragyogta. Fényes bizonyságot tett erről a főváros sajtója, mely 
napi lapjaiban a legrokonszenvesebb hangon, a legelismerőbben em- 
lékezett meg és ismertette isteni tiszteletünket. Szóval, ezt a lépést 
soha jobbkor nem tehettük volna. S mivel arra Buzogány adta meg 
nemcsak az alkalmat, kis fiának általam lett megkereszteltetésével, 
hanem az isteni tisztelet tartás iránt tanusított buzgalmával, biztató 
és lelkesítő felkarolásával, az ez által elért siker sem szerezhetett 
senkinek nagyobb örömet mint éppen ő nékie. 

De a tővárosban tartott nyilvános isteni tisztelet kedvező fogad- 
tatása s az a mély benyomás, a melyet különösen ottani hiveinkre 
tett, Buzogánynak nemcsak, hogy méltó örömmel töltötte el lelkét, 
hanem egyszersmind fokozta buzgóságát abbeli nemes törekvésében, 
. hogy ez irányban tövább. működjék s az egyházi szervezkedésre els 
rát kapott buzgóságát lehetőleg éleszsze. Ugyanazon év nov. 10-ről 

a következőket irja: ,Gr. Bethlen Ferenczczel abban egyeztünk meg 
a napokban, hogy formaliter egy fiók-egyházzá alakulván, hivjunk 
meg téged rendes papunknak oly formán, hogy egy évben látogass 
meg minket a mi költségünkön, az idő közben eső funktiókat én 
aztán mint helyettes vagy kisegítő végezném. Soha sem hittem, ba- 
rátom, hogy én még levitává váljak! Az emberből igazán minden 
válhat a földön." S bizonyára nem Buzogányon mult, hogy még 
évekig huzódott az ügy, a mig a fiokegyházközség 1876-ban csak- 
ugyan megalakult, megválasztván gondnoknak Hajós Jánost, a kiben 
a budapesti unitárius gárda egy kiválóan buzgó és erős tagot nyert 
azon idő óta, hogy mint a földtehermentesitési alap igazgatóság 
elnökét, hivatali állása őt is Budapestre szólította. Buzogány meg- 
maradt továbbra is a jegyzői tollal. De hogy mennyire szivén feküdt 
az immár szerencsésen megalakult fiókegyházközség ügye, erre nézve 
ismét számos levelét mutathatnám fel. Elég, hogy innen kezdve a 
lelkes gondnok, a buzgó egyháztagok közreműködésével a Buzogány 
által kezdeményezett s egyideig jóformán csak általa képviselt ügy 
mindgyorsabb fejlődést vett; 1879-ben már a fiiókegyházközségnek 
anyaegyházközséggé alakitása iránt is megindult az aktio s miután 
ennek a tervnek szerencsések voltunk megnyerni az angol és amerikai 
testvérek segélyét is, az anyaegyház-község 1881-ben tényleg meg 
alakult, Derzsi Károly tordai tanár neveztetvén ki lelkésznek, a 
ki ugyanez év okt. 2-án az akkori cultusminiszter Trefort Ágoston, 
a főváros főpolgármestere, a prot. felekezetek képviselői, az irói világ 
számos kitünősége s általában nagy érdeklődő közönség jelenlétében 
lett ünnepélyesen beiktatva lelkészi hivatalába, az ágost. ev. hitval- 
lásnak deáktéri disztermében. Nemsokára ezután kezdetét vette a 
templom-épités munkája is, a mi nem csekély gond, kitartás és fárad- 
ságot nem ismerő utánjárás után a főváros által nagylelküen ajándé- 
kozott telken )890-re szintén; sikerült. De ezt Buzogány — fájdalom 
— nem érte meg. Éppen azért arra itt bővebben nem terjeszkedem 
ki. Általában budapesti egyházközségünk alakulásának és fejlődésének 
története egyetlen-egy életrajz keretébe is teljesen be nem illeszthető. 
Ez egy önálló leirást igényel, mely bizonyára e gyik legszebb lapját 
fogja képezni egyháztörténeti könyvünknek is. Én csak rá akartam 
mutatni arra a szolgálatra, a melyet Buzogány egyházunknak ez 
irányban is tett. Annyi bizonyos, hogy budapesti egyházközségünk 
története megirásánál senki a Buzogány nevét ki nem kerülheti. 
A mily elismerésre méltó és hasznos munkásságot fejtett ki Buzo- 
gány pályáján a közéletben, épp oly szerető és gondos édes atyja 

volt gyermekeinek. Fennebb már érintém házasságát s ebből szüle- 
tett 3 gyermekét, a kiket még egy leány és egy fiugyermek köve- 
tett. De ez utóbbi kis korában elhalt és igy három leány és egy 
fiugyermek neveltetésének gondja nehezült rá, a mit ő nemcsak 
kedvvel, hanem bizonyos előrelátással sa legjobb számitással irányi- 
tott, tudva azt, hogy gyermekeinek anyagi vagyont ugy sem hagyhat, 
hogy szellemi kiképeztetésökkel biztosíthatja csak jövőjüket. És ebben 
nem is csalódott meg. Mert ma mind a négy gyermeke, neveltetésök 
s tehetségök által is képesittetve rá, önerőjökön oly állást vivtak ki 
magoknak, a melyen a társadalomra nézve is haszonnal, önmagukra 
nézve 15 megnyugvással és nemes önérzettel élhetnek és nunkálkod- 
hatnak. Két nagyobb leánya: Ágnes és Mariska az elemi majd "a pol- 
gári tanitónő-képző tanfolyamot elvégezve s hazánkban eddig a leg- 
magasabb rendü tanitónői oklevelet megszerezve, a mely őket a pol- 
gári és felsőbb leányiskolai tanitásra képesiti, az előbbi jelenleg a 
budapesti m. kir. állami felsőbb leányiskola, utóbbi pedig ugyancsak 
a budapesti áll. polgári tanitónőképző intézettel kapcsolatos felsőbb 
leányiskola rendes tanitónője. Mariska gr. Csáky volt vallás és köz- 
oktatásügyi miniszter ur által egy évre fizetése meghagyásával sza- 
badságoltatván, ezt az évet Londonban, a Sharpe kisasszonyok veze- 
tése alatt álló Channing House-Schoolban töltötte, a hol nemcsak a 
maga ismeretkörét szélesbitette, hanem kedves modorával s képzett- 
ségével a magyar nőnevelésről és miveltségről saját személyében oly 
bizonyítványt mutatott be azon körökben, a hol megfordult, hogy ez 
mindnyájunknak méltó örömére és büszkeségére lehet. A harmadik 
testvér Gyula, a budapesti müegyetemen végezve mérnöki tanulmá- 
nyait s ugyancsak ott a mérnöki oklevelet is megszerezve magának, 
most Komárom városának tiszti mérnöke. A legkisebb testvér Anna, 
kinek neveltetéséről a szülők korai halála következtében részben már 
a két nagyobb leánytestvérnek kellett gondoskodni, a mit azok igaz 
testvéri szeretettel meg is tettek, szintén Budapesten nevelőnő és 
egyuttal elemi isk. tanitónőképző-intézeti tanfolyamot végezve, jelen- 
leg mint nevelőnő egy előkelő földbirtokos családnál van Abauj- 
megyében. A kiily jóravaló, munkás tagokat adott a nemzetnek 
gyermekeiben, az már csak ez által is érdemesitette magát a hálás 
megemlékezésre. 

Még csak a barátságban nyilvánuló szép jellemvonásáról kivá- 
nok megemlékezni Buzogánynak. A kia Marosi Gergely emlékezetére 
irt s fennebb általam már emlitett czikkét már olvasta, vagy az 
életrajzzal kapcsolatban el fogja olvasni, lehetetlen lesz nem éreznie, 

hogy a baráti szeretetnek mily melege sugározik ki minden sorából. 
Általában a baráti érzelem Buzogány szivének egyik legnemesebb 
húrja volt. S jóllehet vitatkozni szerető, élénk, mondhatni heves ter- 
mészete nem egyszer összeütközésbe hozta legjobb barátaival is, az 
ily szóváltásokból eredett összeütközések sem barátaiban nem csök- 
kentette iránta a bizalmat, sem benne nem ingatta meg a barátságot 
azok iránt, a kikkel egyszer lelkileg, bensőleg már össze volt forrva. 
Senkinek több alkalma nem volt erről meggyőződnie mint nekem. 
S valóban jóleső érzés tölti el lelkemet most is, ha leveleit 30 évnél 
tovább tartótt barátságunk e megmaradt emlékeit forgatom, a me- 
lyekből a vonatkozó helyek közül egy párt idézni annyival inkább 
nem mulaszthatok el, mert ezek mintegy természetes átmenetül 18 
szolgálhatnak a Buzogány élete utolsó, fájdalom, elég szomoru szakához. 
,Ha egy kissé elhanyagoltam veled a correspondentiát — irja nekem 
1872. nov. 3-iól — tulajdonitsd akárminek csak annak nem, hogy 
változtam vagy változhattam volna irányodban vagy az ügyek iránt, 
melyekért régebben egy téren, most meg külön mezőkön fáradoztunk 
és fáradozunk. Az a változás — fájdalom — történt velem. hogy 
sok dologra nézve most mások a nézeteim, mint régebben. Sok szép 
tervemet elhervasztottak a viszonyok vagy szélesebb körü tapaszta- 
latok; és sok meleg enthusiasmust kiszárasztott belőlem az idő, és 
nem egyszer levertek, de már hideg nyugalommal nézek vissza a 
romokra, melyeket az élet valósága hajt halomra után:m." Miután 
ez időtájt csakugyan mind sürübben kezdettek kimaradni levelei s 
én ezért néki szemrehányást tettem, 1873. ápril 25-ről igy válaszol: 
, Már két versen tettél szemrehányást nekem, hogy nem irok, sőt 
a minap még azt is emlegetted, hogy talán valamivel megsértettél. 
E szemrehányásra érdemes vagyok annyiban, hogy valóban rég nem 
irtam neked, pedig egy pár sort csakugyan irhattam volna többször 
is. Hanem a mi a másik feltevést illeti, azon valóban csudálkozom. 
Hiszen, ha igazán tulságos jóságtokkal meg nem sértettetek, akkor 
nem tudom mivel tehettétek volna azt. Vagy hát te igazán csak 
annyira ismertél meg engem, hogy hihetőnek tartod, hogy azok a 
baráti kötelékek s meggyőződésem szerint igaz baráti kötelékek, 
melyek éppen kettőnket annyira és oly sokképpen összefűztek, min- 
den ok nélkül bennem megsemmisülhettek. Ha azt tennéd fel felőlem, 
hogy észben fogyatkoztam, azon nem csodálkoznám, hanem, hogy a 
szívemben is kételkedhetsz, az rosszul is esett. Hidd el, hogy ha 
száz esztendeig élnék, és az alatt egy betűt sem irnék, akkor 
is csak arra lennél jogosulva, hogy hanyagnak vagy ilyesminek 

tarts, de hogy éppen a legnemesebb baráti érzés haljon ki be- 
lőlem, azt soha sem teheted fel rólam." Ugyancsak egy hasonló 
megjegyzésemre válaszolja ismét egy más levelében: ,A mint irtad, 
régen tárgytalan is tudtunk levelezni érzelmeinkről, gondolatainkról, 
terveinkről. De hát akkor a mi tavaszunk volt. A virágillat meg- 
bűvöli az embert és kell áradnia neki minden szépről és nemesről, 
mert akkor nem fér a jóra való szivben s főben, a mi forr belől. De 
azután eljő a nyugalmasabb, mondjuk tehetetlenebb idő. A virágzás 
idejének bűbájos ereje oda már! Az ember csak teng, leng, de már 
szárnyai szegvék vagy elkopottak, mint az Arany János gólyájának. 
Te még szerencsésebb voltál, mert nem értek legbensőbb közelről 
oly megrenditő csapások, mint engemet értek. Az isteni gondvise- 
lésnek azonban hálát adok nem annyiban magamért, a kinek magá- 
ért semmi pretensiom s vágyaim már alig vannak, hanem gyerme- 
keimért, hogy még éltet és fenntart. De most látom, hogy ha bár 
lamentálok, áradozásra gerjedtem. Ámde ha ez megeshetett, csak is 
irányodban s bevezető soraidra eshetett meg. Magam i5 mosolygok 
és könyezek reá, mert hát ez a két különböző lelki állapot nálam 
igen közel van a szivemhez, ha az egyik, akkor a másik 15 megcsen- 
dül, mint a füzfa tilinkó, melyben a mézga meghal, a hozzá alkal- 
mazott csap még fütyöl." Mellőzve püspökké választatásom alkalmából 
irt s a legmélyebb baráti érzelmekről tanuskodó számos leveleit, 
még csak 1881-ki leveléből idézek egy néhány sort. Ez évben irta 
meg a Nagy Elek életrajzát a Ker. Magvető számára s a mikor e-t 
kiadásra elküldötte, erről engem a következő szavakkal értesített : 
, Nem tudom megírom-e még valakinek életrajzát? Azt biszem, ez 
lesz az utolsó. Bensőbb szivvel nem is dolgoztam rég idő óta sem- 
mit. Hiszen mély hála vezette tollamat Nagy Elek iránt; ő volt az 
egyetlen ember, a ki érettem jó szivvel sokat tett. Lassanként lerój- 
juk kötelességünket is. Aztán nem marad fenn egyéb számomra 
gyermekeimen kivül, csak egy baráti szál, mely hozzád füz édes 
barátom, még egy szál, ez is nemes habár ujabbkori, ezt Jakab Elek 
kötötte szivemhez sulyos körülmények között; de hiszen tüzben pró- 
báltatik meg az arany." 

És ezzel a Buzogány életrajzának utolsó szakaszához jutottam: 

A Buzogány életének végszaka — fájdalom — nem hasonlitott 
egy szép estvéhez, melyen a nap leáldozóban ís fényt áraszt a lát- 
határon, mert az ő élet napja sötét fellegek között hunyt le. Nehéz 
lenne mindazokat a körülményeket számba venni, a melyek utolsó 
éveit méltán oly borussá tették s őt magát, mondhatni, megtörték, 

Keserü csalódásai sok szép reményében és számitásaiban, a melyek- 
kel hivatalába a miniszteriumhoz belépett, a hol legjobb igyekezete 
mellett is alig tudott 20 év alatt egy lépést előre tenni, titkárság- 
ból osztálytanácsosságra jutni; könnyen barátkozó, bizalmaskodó ter- 
mészete miatt nem egyszer félreismertetése azok részéről, a kiknek 
sem idejök, sem módjuk nem volt rá, hogy lelkébe mélyebben be- 
pillanthassanak s nemes törekvéseit méltányolni, munkaerejét meg- 
becsülni tudják, családi életének sok szomoru--változása s ezekkel 
együtt a fővárosi háztartás gondjainak és terheinek a maga részéről 
is elfoglaltatásai miatt nem elég gondos kiszámítása és ellenőrzése ; 
— végre betegeskedése is — kétségen kivül mind befolytak arra, 
hogy megzsibbadt ereje, lassankint elveszett munkakedve s 1887. 
jan. 1-én nyugalomba lépett, a mi csak fokozta elkeseredését s maga 
után vonta mindentől való visszavonulását. Szomoruan emlékszem 
rá, mert ily állapotában is többször felkerestem, biztattam és vígasz- 
taltam, mily csüggeteg, mondhatni meghasonlott kedélylyel zárkozott 
el szobájába, kerülve a világot és embereket, a kinek éppen a tár- 
saság és a társas élet volt addig életeleme. Csak szerető gyermekei 
tudták még egy-egy pillanatra földeriteni. Rajtok kivül csak könyvei- 
hez vonzódott még. Ott ült ezek között éjjel és nappal olvasva, mig 
erejét fölemésztette a maga sorsán való töprengés s a halál 1888. 
évi februárius 25-én véget vetett életének. Meg vagyok győződve, 
hogy a tanári pálya nem viselte volna ugy meg szép tehetségü, erős, 
munkabiró s kötelességeit mindenkor lelkiismeretes buzgósággal tel- 
jesítő barátunkat. S eza pálya sirjára is több virágot termelt volna, 
mint a mennyivel porai a budai németvölgyi sirkertbe az örök nyu- 
galomra tétettek. De hasznos és sikeres közszolgálatai azért nem 
vesztek el, sőt ezek emlékezetben fogják tartani nevét különösen 
egyházunkban. S nekem jól esik, hogy e sorokkal hozzá járulhattam 
emlékének megörökitéséhez. 


FERExcz JÓZSEF. 


A khinai népvallásról s annak a buddhismus 
befolyása alatt történt módosulásairól.") 


A midőn az 1893 ik év telén Berlinbe érkeztünk, a minek leg- 
inkább örvendettem, az volt, hogy régi barátomat von der Gabelentz 
Györgyet, a nagyérdemü nyelvészt s a berlini egyetem egyik diszét, 
viszont láthatom, kivel 1876-ban Drezdában oly gyakran s oly sokat 
voltam égyütt. Felejthetlen emlékü napok! Mily nagy és fájdalmas 
volt megütközésem, midőn az óriás termetü, athléta erejü, derült 
arczu barátomat egy gyógyithatlan betegség által megtörve kellett 
viszont látnom. Gabelentz megérkezésünk után még csak nehány 
napot maradt Berlinben, mert éppen indulandó volt egy kisebb német 
városba, hol egy nagyhirü specialista segélyét szándékozott igénybe 
venni. Eltávozta előtt pár nappal theára hivott meg minket, melyen 
a tisztelt háziuron és kedves nején kivül még több érdekes vendég 
volt jelen, a kik közt dr. Grube Vilmost emlitem meg, a berlini 
néprajzi múzeum khinai s japáni osztályának őrét, a kit Gabelentz 
mint kedvencz tanitványát mutatott be. Gabelentz ugy ment a 
veszélyes műtét elébe, mint egy hős. A nagy lélek az élet legkülön- 
bözőbb körülményei közt nagynak marad s nem tagadja meg magát. 
Mi pedig ezután gyakran találkoztunk Grube Vilmossal, közöltük 
egyinással reményeinket, aggodalmainkat s azon tudósításokat, melye- 
ket Gabelentz nejétől kaptunk. A műtét jól ütött ki ugyan, rmind- 
azonáltal Gabelentz nem gyógyulhatott meg. A magyar tud. akadémia 
még megválaszthatta kültagjának, a mi neki nagy örömet szerzett, 
de székfoglalóját nem tarthatta meg, mert pár hónappal megválaszta- 
tása után egy komplikált gyulasztó láz következtében megszünt élni. 

Grube berlini tartózkodásunk ideje alatt a néprajzi társaság 
gyűlésén tartotta azon értekezését, melyet a következőkben ismertetek. 


A khinai nyelvben, és ez igen jellemző, van szó a vallás 
külső alakiságának kifejezésére, de nincsen olyan szó, mely a vallás 


x) Die chinesische Volksreligion und ihre Beeintlussung durch den Budd- 
hismus. Von Prof, Dr. Wilhelm Grube. Berlin (1893), 

fogalmát fejezné ki. A kérdésben levő li szó azonban nemcsak az 
istentisztelet formalismusát, de egyszersmind az udvari szertartást, 
az etikette-t is jelenti, sőt a társadalmi tapintat kifejezésére is szol- 
gál. Ha a khinai a mi , vallás" szavunkat akarja kifejezni, azt kido- 
nak mondja, mely azonban tulajdonképen tanitást jelent s minden 
tanitásról mondható; ezen szorosabban vett értelemben 74o-kiao a 
taoismust s fuh-kiao a buddhismust jelenti. Az ősrégi s igen gazdag 
khinai irodalom épp oly kevéssé bir vallási könyvekkel, mint hősköl- 
teménynyel ; történeti elbeszélés s nem mythologiai elégíti ki a tör- 
ténelemre és chronologiára irányuló szellemi fogékonyságát. 


A vallásos hit legrégibb formája Khinában az ősök tisztelete.") 
Jól jegyzi meg Grube, hogy ez a cultus a társadalmi fejlődés azon 
idejéből való, a midőn még a nemzetségi- és törzsrendszer divott s 
meg volt azon ősrégi időben is, midőn az egyes családokat a csa- 
ládfők kormányozták. De Khinában, mint másutt, az ősök tisztelete 
mellett megvolt a tetmészetimádás is. A természeti lények közt az 
ég részesült a khinai nép legfőbb tiszteletében, s hitéletének e fő 
isteni lényét bol Sang Ti-nak, hol Thien-nek nevezte; előbbi leg- 
főbb urat, utóbbi eget jelent s a török tangri ,isten" szóval egy- 
azon, melynek töve taunug a. m. világosság, a megvilágosuló ég, haj- 
nalhasadás. Az ég után a föld részesül a legfőbb tiszteletben s a 
khinai hit szerint e kettőnek közösségébél ered minden létező dolog. 
A nap, hold és csillagok szintén hatályos szellemeknek tartattak. Az 
egyik csillagról ugy vélték, hogy a császári rendeleteknek előljárója, 
őre. A hegyeknek és folyamoknak is szellemeket tulajdonit a közhit. 
Az ősök cultusából könnyen fejlődhetett ki a hősök cultusa, kik- 
hez már nem többé csak a család, hanem a törzsek, sőt az egész 
nép imádással fordult. A khinai közállapotok azon fejlődési pontján, 
melyen az egyeduralom megalapult, a hierarchiai szellemvilág is mind 
inkább monarchikus jelleget öltött és a Sang-ti nevü legtőbb lény 
ugy a családok ősei, mint a törzsek hősei s minden más istenilény 
felé helyeztetett. E mennybéli ti-nek a földön legfőbb papja a 
földi ti, azaz a khinai császár, s csak ő áldozhat az ég urának, a 
, misera plebs" őseinek áldoz. Ugyanazon szertartások vannak előírva 


i 7") Az ősök tisztelete a legkülönbözőbb népek kezdetleges hitét alkotja, 
igy a pogány örmények Armaoiri templomában Valarsák király, az Arsák ház- 
ból való első fejedelem, felállítja a napnak, holdnak és párthus eldődeinek kép- 
szobrait, 1. Chorenei Mózes Nagy -Örményország történetének II, könyvét Szongott 
Kristóf forditásában (a 8-dik fejezetben.) 

az öt szent hegy cultusát illetőleg, melyek a  ministerelnökkel 
tartandók meg; igy rendeli ezt el a Liki eczimü szertaittásos könyv. 

Confucius korának, mely az állami — s erkölcsi élet mély ha- 
nyatlását mutatta, felesszámu bajain ugy vélt segithetni, ha az ó-kor 
történelmi, szertartásos, költői hagyományait feleleveniti. ER mun- 
kásságának eredményét látjuk azon King nevü kánoni öt könyvben, 
melyek a khinai államban kötelező tekintélylyel birnak. Confucius, 
ki vallásalapító az itt mondottak szerint nem volt, az erkölcsi élet 
megjavítására fektette munkássága fősulyát s az erkölcsi élet közép- 
pontjává tette az ősök tiszteletét, mint a kegyeletes érzések legtisz- 
tább kifejezőjét. Metaphysikus kérdésekkel, a tulvilággak stb. Con- 
fucius nem foglalkozott, de a nép nem érte be azállami vallás rideg- 
ségével s a népies taoismus tanaiban képzeletét a halhatatlanság is fog- 
lalkoztatja, melyet a földi halandó valamely életbalzsam felfedezésével 
érhet el. A taoismus megszilárdulására a buddhismusnak nagy befo- 
lyása volt, mely a Kr. után való első száz évben terjedt el a khinai 
birodalomban, de ott mégis csak a negyedik száz évben honosult meg 
s ezen, mint Grube ígen helyesen jegyezte meg, egyátaljában nincs 
mit csodálkozni, mert hiszen a buddhísmus tanai mindazzal szoros 
ellentétben állnak, mi a khinait khinaivá teszi. A khinai fáradhatian 
szorgalma, tevékenysége, a lehető legnagyobb ellentétben áll Buddha 
tanítványainak szemlélő guletismus-ával, s a khinai ember optimis- 
musa, derült világnézete s élvhajhászata szintén nagy mértékben 
ellenkezik a buddhismus szigorkodó erénytanával. Mindazonáltal az 
északi buddhismusnak sikerült a khinai néphithez annyira alkalmaz- 
kodni, hogy atheismusa a lehető legdusabb polytheismussá változott 
át s ilyeténképpen közte s a taoismus közt a szoros érintkezési pon- 
tok megtaláltattak. Az ősök tisztelete egy magában nem elégítette ki 
a khinai népet ; lelkében mélyen rejlett annak tudásavágya, hogy mi 
történik az emberrel halála után s e tudvágyát a khinai állami vallás 
egyátalában nem nyugtatta meg. Midőn T5í-Lu tanitójától Confu- 
ciustól a halál felől tudakozódott, azt a választ kapta: , még az életet 
sem ismered, hogyan akarod a halált ismerni." A taoismus sem 
nyujtott elég felvilágosítást e kérdéshez. A buddhismus azonban 
a lélekvándorlás tanának kifejtésével a halál után való állapotok 
iránt való tudvágyot kielégítette. Hogy a halbatlanság sejtelme a leg- 
régibb időktől fogva megvolt a khinaiaknál, az ősök tiszteletéből 
nyilván áll előttünk, mert bizonyára a khinai nem a holtat, hanem 
a valami módon még élőt félte s tisztelte őseiben. A taoismusnak 
egy a messze nyugaton, a Khun-lun hegységben fekvő paradicsomról 

való hite nem egy minden jó cselekedetü ember által elérhető para- 
dicsomról szól, hanem egy olyanról, melybe a jámbor askétákon 
kívül csak is azoknak volt bemeneteli joga, kik az életbalzsamot meg - 
izlelték. Az északi buddhismus tanitása a mennyről a khinai népet 
sokkal inkább megnyugtatta mint a taoismusnak csak 15 kevesek 
által megközelíthető paradicsoma. A buddhismus az ősök cultusát 
terjeszkedési törekedései egyik hathatós eszközének ismerte fel s azt 
czéljaira felhasználta. Tulfelői a taoismus a buddhismusnak mind 
több elemét vette fel tanaiba, ugy hogy néha nehézséggel jár a kettő 
közt a határvonalat meghuzni. E synkretismus következtében az 
ősök tiszteletének szertartásánál buddhista papok is vehetnek részt 
s nem éppen ritkán történik, hogy a taoista templomok igazgatását 
buddhistákra" bizzák. Ezekből látjuk, mondja Grube, mint egye- 
sülnek a khinai birodalom hitéletében a vallásos hit három külön 
folyama, melyeknek összefolyása alkotja a khinaiak jelenlegi népval- 
lását. A Khinában közmondásos : sün kiáo yih kido a. m. ,a három 
tan (confucianismus, taoismus és buddhismus) egy tant alkot." 
Mindazonáltal a taoista és buddhista klastromokban az illető tanok 
egymást nem zavarva külön életet élnek s az állami vallás is épen 
fenn áll az ősök tiszteletét s a természetcultust gyakorolva, csak- 
hogy a nép ezen állami vallással szemben közömbösen viselkedik, 
melynek főpapja maga a császár s papjai az állami hivatalnokok. 

A khinai népvallás jellemzésére Grube De Groot tanár azon 
becses adatait használja fel, melyeket De Groot a helyszinén gyüj- 
tött az Emui-khinaiak népvallásáról s megjegyzi, hogy a mi az Emui- 
okról áll, mutatis mutandis, a többi khinai házi istenitiszteletéről is 
elmondható. A házi oltár, mely egy khinai házban sem hiányozhatik, 
az istenek és ősök tiszteletére egyaránt szolgál, még pedig oly beren- 
dezéssel, hogy az oltár baloldala az istenek, a jobb oldal az ősök 
tiszteletének szenteltetik, mert a khinai ember szemében a baloldal 
a jobboldalnál tiszteletteljesebb. Mindkét istentiszteletet a családfő 
végzi régi patriarchalis szokás szerint. Az ősöket nem képek és szob- 
rok ábrázolják, hanem táblácskák jelzik, melyeknek előlapján siron- 
tuli neveik, a dynastia, melynek uralkodása alatt éltek s a táblács- 
kát felavató utód neve jegyeztetett fel. A hátlapon az utód neve, 
hivatala, méltóságai, születés s halála napja, kora, azon hely, hol 
eltemettetett. Csakis a halott idősbik fia állíthatja fel a táblácskákat 
s a többi családtag ennek házába jön az ősök tiszteletére. A szü- 
lőknek néha közös táblácskák szenteltetnek. Az ősök tisztelete azon 
módon történik, mint az isteneké, ugy mint áldozat és gyakori térd- 

hajtások által. Emui istenei közt Grube nyomán az irgalmasság isten- 
nőjét s a házi tüzhely vagy konyha istenségét emlitem meg. 

Az irgalmasság istennőjének az északi buddhismus pantheoná- 
ban ÁAvalokitégvara felel meg. A házi istenek sorát a védpatronusok, 
czéhek s különböző foglalatosságok istenei bővitik ki, igy az aszta- 
losoknak, az ácsoknak, borbélyoknak stb. külön védisteneik vannak. 


DR. Ggór Kuuws Géza, 


Broser Péter élete és krónikája. 


Hadd gyarapodjék megint egygyel az erdélyrészi unitárius irók 
és történeti forrásművek száma, véletlenül mind kolozsvári polgár 
emberek részéről. Első volt Linczegh János Naplója 1661-től nehány 
évre terjedőleg; a második Segesvári Bálinté 1606-tól 1654-ig; a 
harmadik Szakál Ferencz Naplója 1705 től több éven át, s most ál- 
talam napfényre került a Martonosi és Szombatfalvi Gálffi-ak nem- 
zetségi közös levéltárából e czikk czimében kifejezett negyedik 
krónika. 

Broser Péter testvére Broser Jánosnak, a kiről Uzoni Fosztó 
István unitárius egyháztörténetiró kézirati műve 3. könyve 2 kötete 
198-ik lapján azt irja, hogy tisztelendő és jeles (Venerabilis ac Cla- 
rissimus) Broser János ur a kolozsvári unitárius egyház szász részen 
levő predikátora; nehány sorral alább: hogy a kolozsvári óvári uni- 
tárjus iskola XVII. századi egyik lectora, a szépmesterségek és phi- 
losophia mestere, Broserus János volt, 1599-től 1603-ig. Ugyanezen 
tudós férfiról Fosztó István más helyen (Lib. II. Cap. III. 511.) ezt 
irja: Nagyhirü (Clarissimus) Jádi Broser János hihetően  követ- 
kezési jogon lépett elő iskolai lectorságból a szász unitáriusok pre- 
dikátorává, a mely hivatalát 1603-ban kezdette meg, midőn a német 
katonaság kegyetlenkedő üldözése Básta alatt a többi papokat, (a kik 
magyarok voltak) a városból elkergette, s ő az isten igéjét előbb 
rejtett helyeken hirdette, meg levén tiltva az ellenségtől a nyilvános 
isteni tisztelettartás; utóbb 1604. decz. 28 án és 1605-ben az uni- 
táriusok kérelmére Bocskai István fejedelem engedte meg mind a 
magyar, mind a szász unitárius papoknak két alkalmas helyen a sza- 
badon prédikálást, mivel templomaikat a jezsuiták elvették volt. (L. 
a kolozsvár-városi jkönyveket.) 

Tehát 1605. jun. 1. kezdették a magyar papok legelébb a nyil- 
vános prédikálást a Biró-házban (mely nemzetség az unitáriusok nagy 
pártfogója volt); de hogy a szászoknak Broser hol prédikált, Uzoni 
nem találta följegyezve sehol; de mindkét helyen Broser prédikált 

mindaddig, mig Thoroczkay Máthé unitárius püspök és Göcs Pál, 
első magyar kolozsvári pap s prédikátor társai: Szentmártoni Bá- 
Unt, Lisznyai András és Gervasius s Samariai Joó Márton haza 
jöttek, s hivatalukat megkezdhették; templomuk jul 15-én 1605-ben 
visszaadatott a plébánia-házzal együtt. 

Nehány új részletet közöl róla Aranyos-Rákosi Székely Sándor 
unitárius egyháztörténeti nyomtatott művében a 108-ik lapon. , Broser 
(Broserus) János, e szerint Szászvárosi János, (erdélyi szász nyelven 
Bros — Villa S. Ambrosit.) Ez lehetett eredetileg születése helye. Ő 
Jádi-nak (Jadensis) is irja, Besztercze melletti Jád faluról, hol szin- 
tén voltak ez időben unitáriusok s Broser hihetően ott születhetett 
vagy lakhatott. Tanult külegyetemeken, s onnan 1599-ben tért vissza 
s kolozsvári lectorrá akkor lett; Thoroczkay Máthé püspök alatt fel- 
szenteltetett papjává a kolozsvári szász unitárius egyháznak s egyszer- 
smind az unitárius egyházi tanács jegyzőjévé tétetett. 1) 

Uzoni Fosztó István halálát is följegyzi kézirati műve 200-ik 


lapján: , 1622-ben — irja — nagy pestisben három unitárius pap: 
Broser, Lisznyai és Varsolczi elhult;" könyve más helyén a halál 
napját is följegyzi: ,1622-n .— ugymond — deczember 2-kán visz- 


szatért az ur Jézus Krisztushoz Broser János". Legszebben emléke- 
zik meg róla azonban Segesvári Bálint krónikája 191—192-ik lapján : 
, 1622. 2. decembris halt meg az jámbor istenfélő keresztény szász 
prédikátor, Joannes Brozerus, Ideusis (Jadensis), a ki a városnak 24 
esztendeig prédikállott, sok nyomoruságokban és ellenség között is; 
mert akkor a németek regnáltak rajtunk és templomainkat is elvet- 
ték volt a pápisták. Mely pestisben sokszor napjában volt 125 halott 


is és még több is." ?) 5 

— — Broser János predikátor részint tudva volt, részint eddig ismeret- 
len életirati adatainak összevont közlése — azt hiszem — magában 
is méltó az egyházirodalom mivelőinek és kedvelőinek figyelmére. 
De sokat nyer fontosságban a szóban levő krónikairó műve közlésé- 
vel, a miben családi, egyházi és köztörténeti uj adatok lesznek nap- 
fényre hozva, a mik eddig a köztudás elől elrejtve voltak. Jellemző, 
hogy a kritikairó tudós elődéről nem emlékezik meg ; de saját atyját 
is feledte megnevezni, anyjáról homályosan szól, a mit akkor jegyzek 
meg, mikor művében e helyre érkezem. Általában ugy látszik, hogy 


. nejére és gyermekeire volt kiválóan központosítva szeretete s gon- 


doskodása. De térjünk e czikk czime tárgyára. 


1) Unitária Vallás Történetei Erdélyben, 1840. 8-drét. 
2) Segesvári Bálint Krónikája. Erdélyi Tört. Adatok: IV. köt. 161—218. II. 
7 

A kis kézirati füzet 8-adrét alaku, két ivet tesz, barna angeli- 
kával bevont lágy táblába kötve, a tábla első lapját tövises pálmavirág 
disziti, melyet nefelejts-fűzér vesz körül tojásdad alakban, kerete 
arany vonal, a négy szögben négy kis arabeszk. 

A czimlapon legelől ez áll: E könyvet birtam elüdvezült Auner 
Márton uram holta után stb. Ez a kézirás a kéziratban a legelső s 
szövegéből itélve valamely Auneré, a ki két Aunerről emlékezik ke- 
gyelettel: egyik az elébb emlitett, másik Auner Gábor, a kinek ha- 
lálát 1673-ra jegyzi fel. Ezután két kéz irása bizonyos : Broser Péteré 
és Gálffy Mihályé. 

Broser magát kétszer is megnevezi, neve zárjelbe tett két első 
betüjével, s magáról sok életirati adatot mond el. Följegyzéseit kezdi 
1679. ápr. 13-n, megemlit történelmi tényeket és családi eseménye- 
ket 1682., 1683., 1684, 1685., 1686-ról, köztük unitárius dolgokat ; 
1687-ről a császári hadsereg zsarnokoskodásait Kolozsváratt, 1690-ről 
a tatár beütést, 1692-ről azok eltávozását, 169-4-ről a kolozsvári 
vizáradást. Halálát 1695. aug. 25-éről veje, Gálffy Mihály jegyzi fel, 
a kinek tehát irása a krónika második hiteles kézirása. 

Gálffi, Brosernek Kata nevü leányát jegyezte el 1700. febr. 1-én, 
maga jegyzi föl ezt és egyéb családi dolgait, kétszeri házasságát, 
gyermekei halálát. 5 ezeket az 1702., 1704., 1706., 1710., 1714., 
1716., 1719., 1720. évekre teszi. 

Ugy tartom, hogy ezekben krónikánk kitől származása hitele- 
sen meg van állapiítva, melynek közlésére már most rátérhetek. 


ki íz kk 

E könyvet birtam elüdvözült Auner Márton uram holta után, 
minek előtte az atyajfiaknak részek kiadattatott volna; mig élek azért 
ezt becsületben tartom ; kérlek tégedet is, ki leselel) Successorom, ha- 
sonló becsületben tőled. is tartassék. 

A. 1663. die 10. decembr. nyugodt el az urban üdvözült és 
boldog emlékezetü anyám asszony, ő kegyelme, Krajczár Anna asz- 
szony, életének 48 esztendejében, kit Isten az én hozzám való sze- 
retetiért nyugasson meg és annak utána azon bölcs hatalmu Isten 
adjon boldog feltámadást. 

A. 1664. die 21. may. Jegyzettem el jövendő házasságra az 
urban elnyugodt Török István uram meghagyott özvegyét, Kádár 
Borbárát, és az megnevezett személyek előtt a keresztény anyaszent- 
egyháznak szokása szerint hozzám vettem hüttel. 1. die July. 

A. 1666. die 22. marty. Holt meg Székely Lőrincz sógor uram, 

A. 1666. 31. Marty. Született Székely Ferko. 


6. április Holt meg Székelyné néném asszony, kinek 
Isten adjon boldog feltámadást. 3 KA rre 

Anno 1673. die 28. januarii, Nyavalyájának kilenczedik napján 
csendesen elnyugvék az urban az engem szerető és sok jóra intő s 
tanító kedves édes atyám uram, Auner Gábor uram, midőn élete 63 
esztendejét és négy hónapost éppen betöltötte volna. Kinek Isten ő 
felsége adjon örök életre boldog feltámadást. 

Anno 1675. die 25. januarii választáttam az nemes várostól 
Centum Pater uramék közibe. 

Anno 1676 die 21. augusti. Sok keserves különb-különb kinok 
és nyavalyák után, midőn igen gyenge állapottal már fennjárt volna, 
nagy hirtelen halál által az Ur ez életből kiszólitá az én kedves 
néném asszonyt, Werner Mihálynét, életének 43-ik esztendejében, 
mikor volna, kinek Isten ő felsége megelégelvén e világi sok kinjait, 
és majd egész életebeli bús és bánatos sorsát, adjon az örök életre 
boldog feltámadást és a négy megmaradott árváinak legyen kegyes 
tutora s vegye kegyelmébe. 

Uram! szánj meg végre engemet is, kit uram! az én bünömért 
igazán utol hagyál. 

Uram! beh sok búval látogatsz engemet. 

Uram ! ne köss el teljességgel előled. 

Uram! Hallgass meg végre engem is. 

Anno 1678. die 1. sept. holt meg Tobiás István. 

§j , — die 8. ejusdem igen szép csendesen nyugovék el 
az urban, életében sok keserves árvai könnyhullatások közt, midőn 
12 esztendőt, öt hónapot és nyolcz napot szomoruan élt Székely 
Ferko öcsém, melynek utána négy órával halt meg Tóbiás Samuka. 

Anno 1678. die 23. ejusdem, nekem nagy bánatomra, Istennek 
pedig kedves akaratja szerint, elnyugovék boldogult kedves hugom, 
Székely Judita asszony, Tóbiás Istvánnak kevés ideig meghagyott 
özvegye és temetteték el die 25., melyet követett kisebb lányának, 
Boriczátek halála, die 30. ejusdem, kiknek Isten adjon boldogságos 
feltámadást az örökéletre. 

Anno 1678. die 25. sept. nyugodt el az urban tiszteletes 
Bernárd deák uram. 

Anno 1678. die 22. octobr. Sok keserves könnyhullatásom, Oh 
Isten! szenvedő napjaim közt e legszenvedőbb napon, hasson fel 
hozzád seregeknek ura, Istene! Ha elhagysz, Istenem ! majd kétségbe 
esem. Siess, jőjj el, ne késsél én segedelmem ! Oh uram ! én Istenem ! 

Anno 1679. Nyugovék el az urban jó hit és reménység alatt 
Tiszteletes Nemzetes Radecius Bálint bátyám uram 1), kinek Isten 
adjon több hiveivel együtt boldogságos feltámadást. Alto 

Anno 1680. die 25. junii. Bucsuztam el a nemes várostól, e 
sok bajaskodással járó ser-biróságnak tisztiből, melyet Isten segedel- 
méből, szegény hazánk hasznára viseltem. . . . (Itt a kézirat meg- 
szakad, egy-két levél a kis könyvből elzüllött.) 

Eddig az ismeretlen följegyző. 

e ú ín 
1) Unitárius püspök volt. Á 
7 

Broser Péter följegyzései. 


Laus Deo semper. 

Anno Domini 1649. die 13. aprilis. Adott az ur Isten egy kis 
leánykát kedves hites társamtól, kinek neve Boricza. Ugyanez évben 
választattam a nemes várostól a Centum Paterek közé. 

Anno Domini 1682. die 9. sept. Az fülekiek tovább nem vi- 
selhetvén az nagy viadalt, ez napon adák fel a várat a budai vezér- 
nek, die 10-a költöztek ki a várbeliek. Annak utána három nap 
prédála benne a Janicsárság. Azután magyar és török nemzetbeliektől 
elhányatott a keritett fal fundamentumáig, és a mint lehetett, egye- 
bütt is ronták s puskaporral is hányatták, de teljességgel le nem 
ronthaták a nagy erősséget, mert kőfalon vala épitve. Pro memoria 
én is: törék le egy darab kőfalat. 

Anno :1682. die 12. octobris. Én, Broser Péter más becsületes 
két társammal együtt érkeztem meg e nap a táborból békével. Al- 
dott legyen Istennek neve érette ! 

Anno Dni 1682. die 10. octobr. született egy kis leányom 
estve 7 és 8 óra közt, kinek neve Kató, a kit engedjen Isten ne- 
vének félelmében felnevelnünk. 

A. 1683. mense Julio ment által az országban Kolozsvár mellett 
a tatár khán, több mint százezred magával, mely miatt búzáink mind 
eltapodtattak tőlük; mely nap pedig a tatár khán a vár mellett a 
buza között táborát megszállitá, mindjárást szörnyü nagy jégeső lőn, 
sőt még tüzes menykő 1s esett, mely miatt a hostátban ház is égett el. 

A. 1680. választattam a nemes várostól a régi rendtartás sze- 
rint a határbiráknak egyikévé. 

A. 1681. válosztattam a serbiróságnak tisztére. 

A. 1684. Választattam ismét a nemes várostól adószedőnek az 
egész városon, melyet a legnagyobb gonddal és bajoskodással vonszok 
már két esztendőtől fogva. B. P. 

A. 1684. Drágaság volt Erdélyben, úgy annyira, hogy a buzá- 
nak ára egy forintról feljebb ment. 

A. 1685. Választattam ismét Kolozsvár városának Fiscalis Di- 
rectorává, melyben Istentől segitséget kérek, hogy nevének félelmében 
tisztemet követhessem szentül és igazán. 

A. 1685. die 6. augusti. Kolozsváratt bent ugyan, de a Széna- 
füven hallatlan jégeső volt; a városon hullottak olyanok le, mint 
egy galambtojás, esső nélkül; de a szénafüvek némely részeben olya- 
nok hullottak le, mint egy öreg lud tojás; sőt azok között némelyek 
annál is nagyobbak voltak, olyanok, mint az embernek a két össze- 
fogott ökle. 

A. 1685. kezdettünk a szürethez Szent Mihály nap után két 
héttel ; de az idő alkalmatlansága miatt igen szűk borsink lettek, 
s a mi lelt is, rettenetes savanyu, úgy annyira, hogy nem hiszem, 
a pünkösdnek az innenső részin, a ki benne iszik, eo momento, hasa 
korrogást ne szenvedjen savanyu volta miatt, mivelhogy nagyobbára 

majd minden hegyünket, midőn zsendülni kezdett volt, Szent-Mihály 
nap előtt sokszor megnyomá a dér. 

A. 1685. Az elmult 1631. esztendőbeli drágaság mégis durál; 
bor, buza és mindenféle gabona drága és feczier környöskörül. 

A. 1685. Kolozsváratt és Erdélyben is az elmult 1684. esztendő- 
beli borainknak az ára ez esztendőben kupája 24 pénzre ment fel, 
sőt karácsony felé nem is kaphattak Ó bort, a hol találtatott is, 
indifferenter harmincz pénz volt az ára; mert az uj bor savanyu lé- 
vén, senkinek nem fér vala a fogára. 

Ao. Domini 1686. die 18. mensis martii született egy kis 
fiam, kinek neve György, melyet segéljen Isten nevének dicsőitésére 
felnevelnünk mindnyájunk örömére. 

Harmadnapra meghalt György fiam. 

Bos Dommi" 1686. "die 29. Juli — 

Holt meg az édes anyám, Lutsch Mihályné, Déézsi Szabó Jo- 
zéfa asszony, ötöd napig betegségben ágyban feküdve, életének mint- 
egy 68 vagy 70-ik esztendejében, kinek adjon Isten az több hiveivel 
együtt boldog feltámadást. 

Ao. 1636. A kolozsvári határon a Nádas vize Szent-Mihály 
nap előtt egészen kiszáradt, ugy, hogy novemb. 16-áig semmi folyása 
nem volt. 

A. 1686. Scharffenberg német generál maga armadiájával bejött 
Erdélybe, Kolozsvár alatt majdnem két hétig hevert, kik miatt bu- 
záinkban is nem kevés kárt vallottunk, minthogy még füventiben 
voltak gabonáink. Innen elindulván, az országnak egy részét is be- 
kóboroltatta. Ekkor esett el Szeben alatt a marcsszékiekben circiter 
500 ember. 

A. Domini 1687. die 15. junii. A tiszteletes unitária Ekklé- 
zsiától választattam e napon azon t. Ekklézsiának körül levő Jó- 
szágainak imspectorává. 

A. Domini 1687. mense septembri, szüret közben jött reánk 
a római császár ő felsége armadiája, kiknek fő előljárója volt a 
Lotharingiai Herczeg. 

1688-n rajtunk laknak, nyomorgatnak. 

1689-n rajtunk laknak, nyomorgatnak. 

1690-n rajtunk laknak, nyomorgatnak. 

1691-n rajtunk laknak, nyomorgatnak. 

1692-n rajtunk laknak, nyomorgatnak. 

1693-n rajtunk laknak, nyomorgatnak. 

ÚO94A-n 18 ezgsd: c Oh uram! könyörülj rajtunk s elégeld meg 
ily hosszas ügyeinket s szabadits meg! : 

A. 1690. die 1. sept. Én B. P. választattam ez napon Tekin- 
tetes nemzetes Székely László uram ő kegyelme főkapitányságának 
idejében méltatlan voltom szerint Kolozsvár városának hütös Asses- 
sorává, melyben hivatalomnak elégtételére kérek Istentől segedelmet. 

A. 1690. mense augusti jött be a mi határunkba sáskáknak 
sokasága, a mely Erdélyben más határokon a gabonákban sok ká- 
rokat tett. Itt a mi helyünkben ugyan nem ismertetett oly nagy kár, 

minthogy nagyrészint immár betakarodtunk volt; de egész októberben 
is nem távozott el határunkról, a miből az emberek sok veszedelmet 
jövendöltek. Az őszvetésekben mégis volt kár, mert a hol zöldségit 
megemésztette, nem sokat arattunk róla. 

A. 1690. 10. decembris. A tatár tábor bejött az országba, ne- 
vezet szerint pedig a mi helyünkbe, mely napon a hostátiakat rútul 
felégette: az egész hidelvét, külsőmagyar-utczát, farkas-utczát. A 
város népe is, a nemes ország presidiumával együtt kardoskodván 
a tatárok ellen, esett el kard miatt közülünk . mintegy hat mives 
ember. 

A. 1692. die 5. junii. A váradi törökök Heissler generálnak 
feladták Várad várát. 

A. 1692. Minekutána a tatár tábor hostátunkat és nagy részint 
kerteinket is tűz által elpusztitotta volna: a mi Szamos viz mellett 
levő kertünk is egészen megégett, csak a ház maradt meg. Meg- 
csendesedvén az idő, s a szükség kényszeritvén, jó reménység alatt, 
újabban ismét épitéshez nyultunk, de csak könnyüszerleg, melynek 
alkalmatosságával a sógor, (Gálffy Pál uram!) az ő kegyelme felől 
való közös kertet egyedül e könnyü formában fölkerteltette; de mi 
októl viseltetvén ő kegyelme, a kertjét egészen felőlem hányatta, 
holott csak a fele sövény volt az enyém, s ezután is csak fele le- 
szen. Ez pedig lött az én engedelmemből, azért, hogy akkor északon 
nem volt alkalmatosságom az ő részéről való felépítésre, jövendőben 
a ki éri ez mostani sövénynek végit, akkor is csak a felit tartozom 
felépíteni magam, vagy successorom . . . . 

Mivel az ember halandó — gondolám, hogy jövendő bizonyságul 
e könyvembe felirnám: Karácsonfalvi Balázs uram sógorasszonya Ao. 
1687. hagyott gondviselésem alatt harmadfélszáz tallérokat, melyeknek 
egy része oroszlános tallér volt, az irásomat, melyet róla adtam neki, 
elvesztette, a tallérokat pedig, in Ao. 1693. die 5. junii egészen ki- 
adtam, s ő adott róla nekem testimoniumot. 

A. 1694. die 16. julii. A Szamos délután egy órakor csak hir- 
telen úgy megáradott, hogy akár melyik hidról merithettek volna 


Szamos vizet. 


x 
:k kk 


Gálffy Mihály följegyzései. 
Laus Deo Semper. 


Anno 1695. die 25. augusti mult ki ez világból boldog emlé- 
kezetü Broser Péter uram, kinek adjon az Ur Isten az örök boldog- 
ságnak elvételére üdvességet, boldog feltámadást. 


xk 
k k 


j 9) Broser János egyik leányát, Katát, Gálffy Mihály, Máriát Gálffy György 
birta nőül. Minö a sógorsági viszony Gálffy Mihály és Gálffy Pál között? ok- 
iratilag megmondani nem tudom, De azt e hely nyilván mutatja, hogy e három 
följegyzés : 1692-ről, 1687-ről és 1694-ről nem a Broser Péteré, de a Gálffy 
Mihályé, mert veki volt sógora Gálffy Pál. Ezt megjegyezni szükségesnek vél- 
tem azért, hogy az olvasót e krónika szerzői iránt tévedésbe ne ejtsem, 

. En Gálffy Mihály jegyezvén el magamnak örökös házastársul 
néhai boldog emlékezetü Broser Péter uram leányát, Broser Katát, 
vele Isten ő felsége bölcs rendeléséből lakadalmunknak napja volt 
in Ao. 1700. die 1. febr., kivel adjon Isten szerencsés boldog életet. 

. . Anno 1702. die 23. aug. adott Isten ő felsége egy kis leánt 
minekünk, kinek neve Erzsébet, kit is Isten ő Felsége az árnyékvi- 
lágból négy holnapos korában kiszólitott. 

Ao. 1702. die 9. novembris mult ki ez világból néhai Thordai 
Borbára asszony, kinek Isten ő felsége adjon boldog feltámadást az 
örök életnek elvételére. 

A. 1704. die 1. januarii adta Isten ő felsége ez világra kis 
fiacskámat, kinek neve Gábor, kit Isten ő felsége éltessen a maga 
dicsőségére, maga lelke üdvösségére, ekklézsiánknak szolgálatjára, mi 
nekünk örömünkre, Amen. 

A. 1706. die 8. decembr. adta Isten ő felsége e világra kis 
leányomat, Krisztinát, kit ő felsége éltessen maga dicsőségére, mi- 
nekünk örömünkre, maga lelkének pedig üdvösségére. Amen. 

A. 1710. die 20. may. Szólitotta Isten ő felsége e világból az 
én lelkem édes feleségemet délután 3 órakor, én nekem s édes gyer- 
mekeimnek elfelejthetetlen szomoruságunkra, kinek Isten ő felsége 
adjon boldog feltámadást az örökéletre. 

A. 1714. die 1-5. febr. jegyezvén el magamnak jövendőbeli 
örökös házastársul Szentkirályi Katát: volt kézfogónk s lakadalmunk 
a megirt napon, kivel is kivánom az én Istenemtől éltessen az ő 
felsége dicsőségére, ekklézsiánk szolgálatjára, örömére, mi magunknak 
lelkünk üdvösségére. Lakadalmunk hushagyó kedden volt Magyar- 
Sároson. 

A. 1716. die 9. may. született e világra kis fiam Gálffy Pál, 
kit Isten ő felsége éltessen a maga nevének dicsőségére, minekünk 
— apjának, anyjának örömünkre. 

A. 1719. die 18. aptilis született ez világra kis leányom, Gálffy 
Erzsébet, kit Isten ő felsége éltessena maga nevének dicséretére, mi 
nekünk — apjának, anyjának örömünkre, maga lelkének üdvösségére. 

A. 1719. die 27. sept. mult ki a világból kis leányunk, Gálffy 
Erzsébet ; item eodem Ao. 30. septembris mult ki utána kis fiam 
Gálffy Pál, elfelejthetetlen szomoruságunkra. 

A. 1720. die 9. augusti adta Isten ő felsége ez világra Gálffy 
Judith és Mária leányaimat, kiket az Isten ő felsége a maga dicső- 
ségére, lelkeknek üdvösségére, mi nekünk örömünkre éltessen — ki- 
vánom, 

Gálffy Mihály, m. k. !) 


k 
kj ak 


Eddig a kis Töredék, melyből az Auner és Gálffy Mihály-féle 


följegyzések csak családi értékkel birnak; érdekesebb, mert köztör- 


1) A Martonosi és Szombatfalvi Gálffy-nemzetség közös levéltárában levő 
eredetiből. 

téneti becsü a Broser Péter krónikája, a miért az egésznek az ő 
neve alatt fentartását láttam helyesnek s a valósággal megegyezőnek. 
Történelmi értékét — úgy vélem — nevelik azok, a miket a tudós 
Broser János papról és tanárról összegyűjtöttem, s mint rokontárgyu 
adatokat együttesen itt bocsátom a közönség elé s főleg az egyház- 
történeti irodalom barátainak rendelkezésére. 

A két Broser közül a tanár tudós nevet vívott kis mint ilyen 
az unitárius egyházéletben hagyott jó hirnevet maga után; a Cen- 
tumpáter, városi fiskális és adószedő megvagyonosodott, három. leányt 
hagyott hátra: Katát, Szombatfalvi Gálffy Mihálynét, Máriát, (Gálffy 
Györgynét, s az 1692-ki, fenn érintett följegyzésből olyan forma tü- 
nik ki, mintha Borbárát, a harmadik leányt, Gálffy Pál vette volna 
nőül. De ezt nem mondom bizonyosnak, mert az általam ismert ada- 
tokból igazolni nem lehet. Mikor a három testvér megosztozott, egy 
családi iratbeli följegyzés szerint a hagyatékból jutott mindeniknek 
100 arany pénz, és egy-egy arany imperiális, volt 800 ezüst pénz, 
mely tett 2000 forintot, 12 rendbeli ágynemü, becses és sok házbeli 
portéka, feles marha, gazdasági vagyon, fegyverek stb., a mik Broser 
Pétert Kolozsvár egyik közén vagyonu polgárának tüntetik fel. 

A Broser-lányok hozománya nem volt kicsinylendő azon pénz- 
szűk időben. A Gálffy-nemzetség nagyobb kiterjedésére, megvagyo- 
nosodására s magasb polgári tisztségekre jutására ez is5 befolyással 
volt, elannyira, hogy ha e nemzetség martonosi és szombatfalvi 
mindkét ága első megalapítását a kocsárdi nagy Gálffy Jánosnak, 
Báthori István, Kristóf és Zsigmond fejedelmek belső tanácsosának 
s az utóbbiak főkanczellárának tulajdonithatják, második virágzásnak 
indulása alapja a Broser-lányokkal való házassági frigykötés, a minek 
következtében a Gálffy-nemzetség három fiágon indult erőteljes to- 
vábbi elágazásnak, s most már a második század telik és még mindig 
erőben áll fenn az ősrégi nemzetség fa, új meg új férfi és nősarjak- 
kal gazdagodva s gazdagitva a magyar nemzet derék székely vér-ágát. 


JAKAB ELEK. 


Jegyzetek a bágyoni unitárius ekklézsia multjából 
és jelenéből. 


(Folytatás.) 
Az ekklézsia gondnokai és belső emberei. 


Végig tekintve a feljegyzetteken, látható, hogy csak e száz ele- 
jétől fogva, mily terhes gazdálkodást folytat s mily tetemes pénz- 
összeget fektet építkezések, javitások s közhasznu czélokra. S hogy 
mind azt lehetséges volt megtenni, mit megtettek, abban az egyes 
hivek mellett a főbb érdem bizonyára azoké a gondnokoké, kik valódi 
kegyes érzésekkel, vallások iránti lelkesedéssel, lankadatlan buzgó- 
sággal s megtörhetetlen jó akarattal mentek elől s vezették a hive- 
ket, hogy az egyházban .mindenek ékesen és jó rendben legyenek. 
De igen röviden tekintsük meg munkálkodásukat. 1802-ben papi 
házat épit; 1509-ben templomot teremt; 1810-ben a templom körüli 
helyet — czintermet — vastag és magas kőfallal veszi körül, zsin- 
dely fedéllel megfedve. Mind ebben lelkesítő, vezető, ösztönző vezér 
Csegezi Mihály volt, kinek gondnoki tiszte 1778-tól 1810-ig terjedt. 
1817-ben orgonát csináltat; 1822-ben koronát, orgonát festet, tem- 
plomot diszittet ; 1827-ben zsinatot fogad és lát el; 1838-ban a tor- 
nyot emeli, bádoggal fedi, a mire már egy magában 3441 frt 55 
krt költ; 1838-ban mesteri házat, iskolát, melléképületeket épittett 
s mindezekben vezér szerepet vitt Váró Mózes, ki 1810—1838-ig, 
tehát egyfolytában 28 évig volt gondnok. 

1843-ban a templom fedelének egy részit bádoggal fedi 850 
frt költséggel; 1844-ben egy 859 fontos harangot öntet 1690 frttal ; 
1845-ben egy más harangot öntet 450 fontost 350 frttal; s mind 
ezt Tkts. ifj. Csegezi Tamás gondnok vezetésével, ki 1838-tól 1848. 
év végéig vezette a bágyoni unitárius egyház ügyeit buzgó ággal és 
igazsággal és mint köri gondnok a kört egész 1873-ban bekövetke- 
zett haláláig. Emléke tiszteletben van ma is, nemcsak a bágyoni, de 
az egész egyházkör hivei előtt és között, s méltán, mert a néhai 
még halála után is szellemileg velünk van, vezet, oktat, tanácsol, 
méltó utóda, fia, kir. j. biró s nekünk szeretett köri felügyelő gond- 
nokunk Csegezi Mihály által. 

1868-ban uj mesteri házat épit kő és téglából, uj iskolát; az 
iskolát a kor igénye szerint butorozza s taneszközökkel szereli fel a 
a törvénynek megfelelően, Csegezi Ferencz gondnoksága alatt. 

1876. templomát ujittatja, czintermét uj kőfallal keritteti. 1881- 
ben uj toronybelet készíttet, a harangokat a toronyba feltéteti, 1882- 
ben környéki gyülést fogad; püspöki visitatiot tart, melyre tetemes 
költséget ad ki. 1889-ben a papi házat, 1891-ben a mesteri házat 
ujittatja, fedeti zsindelylyel; templomát meszelteti, javitja stb. 

Hát ezeken kivül a sok apró rendes kiadások, építkezések, javitá- 
sok, mellékes költekezések, collecták, iskolák, akademisták segélyezése, 
státus kölcsön, állami adók, községi terhek, belső emberek fizetései 
mennyire mehettek? Alig hiszem, hogy gazdálkodásában egy ekklé-. 
zsia is felülmulta volna. S mind e tetemes költekezések mellett foly- 
tonosan vásárolt erdőket, szántókat, ra mesteri telek nagyobbitására 
egy darab belsőséget s egy házastelket is, melyért 20 évig haszon- 
bért kapott s nagy nyereséggel eladta 1000 írtért. 


Ennyi sok épitkezés, tetemes kiadások mellett az egyház belső 
emberei, gondnok és előljárósága tanácsára megértvén a kor intő sza- 
vát; meggyöződve arról, hogy a jelen időben, mikor az egyes hivek 
áldozatkészsége, fizetőképessége annyifelől van igénybe véve : a kepe- 
rendszer tovább fenn nem tartható, kimondja a kepeváltást s tőke 
teremtéshez kezd. 


E czélra mindjárt közgazdasági pénztárától elkülönitve kezeli a 
Béldy-féle alapitványt. (Béldy István 1839-ben ajánlott az ekklának 
némi erdőkihágásos büntetésből 24 fitot váltóban, mely összeg fel- 
szaporodott 1000 frtra. Ezt hivják Béldy alapitványnak.) Továbbá 
1872-ben e czélra nagy fákat adnak el 1000 frt értékig; 1874-ben 
a birtokosság bérváltos alapra által ad az unitáriusok részibe egy 
darab osztrák állam-kölcsön kötvényt 1500 frt értékben; 1876-ban 
törökbuza magtárt állit s azt gyümölcsözteti bér-alapnak; 1881-ben 
a bágyoni székely katonaság és nemesség pénztára, az unitáriusok 
arányához mérten adományoz a kepeváltás alapjának 1528 fÍrtot és 
30 krajczárt; 1879-ben az ekklézsia megvásárol egy szép birtokot, 
melynek egy részét eladván, abból fedezi a vételárt 2500 fÍrtot, a 
megmaradt 25 hold szántót mivelteti, gyümölcsözteti a béralap javára ; 
1835 ban néhai Kovács Dénes adományoz a béralapnak egy drb. 
erdőt ; 1886-ban az eladott ház árából gyarapodik a béralap 1000 
frttal; az igy apránként felgyült tőkékből 1874-ben megváltja a papi 
és mesteri borbért 100-— 100 forint értékben. 1887. év végén köri 
gondnok Csegezi Mihály ur, T. Csegezi László lelkész és esperes, Fo- 
dor András tanitó, Barra József gondnok, Kovács Dénes, Csegezi 
Ferencz, Moldvay János egyházi tanácsosok és több ekklézsiai hivek 
közremüködésével, a bér megválthatása ügyében tervezetet ké- 
szít, megerősitteti s azután ámbár igen olcsó minőségben, de biztos 
alapra fektetve növekedőleg kimondja s 1838. ápril 24-től létesiti, 
tettleg életbe lépteti a bérváltást s teljesen megszünteti az egyes 
hivek általi bérfizetést. S e tette által, midőn útat mutatott más 
egyházaknak is a bérváltás létesithetésére, ugyanakkor önmaga szá- 
mára biztositotta jövőre a késő maradékok, utódok háláját, jelenre 
nézve pedig legfelsőbb egyházi hatóságának méltó elismerését. 

Hs ezzel bé is végezhetném az egyházról tett jegyzeteimet, ha 
nem tartanám szükségesnek megemliteni az ekkla papjait és meste- 
reit. Kik voltak az ekklának papjai Dávid Ferencz idejétől a jelen- 
korig, határozottan kimutatni épen bajos, mivel mint fentebb is em- 
litettem, az egyház iratai, protoculamai 1703-ban elégtek a T..Szt.- 
Györgyi templomban. Én Uzoni F. István feljegyzése szerént és a 
magam kutatásaim nyomán ezeket sorolom fel : 

Papok. 

1. 1581-ben Kövér Tamás, Uzoni szerént bágyoni unitárius 
predikátornak és Aranyosszék Dioecesios assessorának iratik a T.- 
Szt.-Györgyi ekklézsia javainak összeirásában; de hogy papi hivatalát 
Bágyonban mikor kezdette, nem bizonyos. 

2. 1592-ben Dicsőszentmártani Bálint, bágyoni unitárius pap- 
nak és a Consistorium assessorának iratik. 

3. 161(-ben Réthc János, Bágyonban pap és Generalis notarius 
és consistor volt. 

4. 1619-ben Csehi Fál, bágyoni papnak irja magát. Utánna ki 
volt, nem lehet eligazodni, mert az alig hihető, hogy ez és a követ- 
kező között valaki más ne lett volna. 

5. 1663-ban Bagdádi Erdő JIstrán, szintén maga irja magát, 
némely irások alá bágyoni papnak. 

6. 1691-ben Köpeczi Nagy György, volt Toroczkón és Tordán 
rector, onnan jött bágyoni papságra. Kolozsvárt szentelődött fel 
1692. jun, 16. 

7. 1706-ban kolozsvári Csép Bálint, 1693-tól 1696-ig Kolozs- 
vár külvárosának, Szentpéternek volt papja, innen Toroczkóra, onnan 
Abrudbányára 1703-ban, a honnan Bágyonba, azután Kolozsvárra 
vitetett vissza papnak Szentpéterbe. 

8. 1709-ben Almási János, alighanem T.-Szt.-Györgyről jött a 
bágyoni papságra. 

9. 1716—-1735-ig. Ajtai Kovács Jakab, notarius assessor D1o0e- 
cesios, consistor juratus. 1701-ben a collegiumból ment Kövendre ta- 
nitónak, onnan 1705-ben Toroczkóra papnak. 1711-től 1715-ig volt 
kövendi pap, a honnan 1716-ban Bágyonba jött, hol 1735. nov. 
27-én mint pap meghalt. Eltemettetett a czinteremben a mint Irva 
van: Jacet corpus in cinterino BagyonlensIs. 

10. 1736—1747-ig Köpeczi Boldizsár, kit 1747-ben Szindre 
disponál a G. Consistorium. 

11. 1747—1754-ig Balogh Mihály, bágyoni Balogh László 
nztes személy fiát, járai papságából hazájába bocsátja a Gub. Con- 
sistorium. 1754-ben meghalt. Bágyonban fekszik a czinteremben. 

12. 1755—1771-ig Kénosi Tőzsér János, a tordai iskola rec- 
torát bágyoni papságra ordinálja a G. Consistorium, 1771-ben 
T.-Szt.-Györgyre vitetvén, ottan az Urban elaludt. Köri notarius és 
consistor volt. 

13. 1771—1778- jan. 22-ig Uzoni F. István, kiről irva van, 
hogy sok törekedésekkel a superioroktól T.-Szt.-Györgyről bágyoni 
papságra megnyeretett. 1756. ápril 29-étől 1760. ápril 24-ig volt 

Toroczkón rector; onnan 1760. ápril 24-én ment T.-Szt.Györgyre 
papnak, a honnan jött Bágyonba, itten meghalt 1773. január 22-én, 
eltemettetett 25-én, beszédet mondottak felette: Almási Adám kö- 
vendi és Balla Imre szindi papok. A czinteremben temettetett, hol 
sirköve ma is megvan a Balla Imre által készitett e sirirattal : 


, UzZonius jacet hic Stephanus sub marmore Fosztó 
Cui guondam fuerat patria terra Bölön 
Bagyoniensis erat populi zelosus in aris 

Angelos et sacri munere scriba Tori 

Circiter hic denos guator et sex vixerat annos 
Moliter hac jaceat fore viator humo." 


14. 17783—1782-ig Mihály Pál, ki mint Kolozsvárt Senior 
1774-ben ment a tordai iskolához rectornak, onnan 1778. ápril 24. 
Bágyonba papnak, a honnan 1782. ápril 24-én Toroczkóra vitetett 
papnak. ] 

15. 1782 —1798-ig Balla Imre, ki Szindről vitetett bágyoni 
papságra, de hogy innen hová ment vagy itten halt-e meg, azt semmi 
irás vagy hagyomány nem igazolja. 

16. 793—1799-ig Barla József, honnan jött s egy évi itten- 
léte után hová ment, nem tudható. 

17. 1799—1815-ig ifj Kozma Mihály, ki 1781 - 1784-ig rector 
volt a tordai iskolánál; 1784—]791-ig pap Tordán, onnan vitetett 
Várfalvára, s onnan 1799 márczius 30-án Bágyonba, a hol 1815-ben 
meghalt, eltemettetett a bágyoni köztemetőbe, hol sírköve most is 
épen van. Temetésére adott az egyház 33 Írtot s 6 véka buzát. 

18. 1515—1820. Ismét Barla József. 

19. 1820 1826. októberig Fiüzi Ferencz, a ki K.-Szovátról jött, 
innen Abrudbányára vitetett papságra. 

20 1826—1837. Barabús Mózes, ki nyugalomba lépte után 
itten halt meg. og 

21. 1837—1861-ig Ferenczi Máté, ki Csegezből jött Bágyonba 
papnak. 1361-ben harmadbér mellett nyugalomba vonult s 1864-ben 
nagy nyomoruságban meghalt, 

22 1861—1864. ápril 24-ig. Koronka Gábor Kolozsvárról a 
collegiumból neveztetett ki bágyoni pappá, hivatali hanyagságai miatt 
a papi állásr 1 elmozdittatván, Bágyonból Tordára költözött. 

23. 1864. juliustól lsegeei László. 1843-—47-ig iskola főnök; 
1847 — 50-ig martonosi, 1850—D57-ig várfalvi pap, 1857—64ig tor- 
dai rektor volt, 1864-ben Bágyonban pappá neveztetett; 1868-ban 
köri jegyzővé, 1884-ben esperessé választatott s ezen minőségben 
folytatja közhasznu hivatalát egyháza közmegelégedésére. 

Ha már a templomban, iskolában, templomi szertartásoknál, egy- 
házi vallásos cselekményeknél papok és mesterek egymás mellett 
megtérnek, mintegy kiegészítésül, álljanak itten is az egyház papjai 
után az iskolamesterek. Igaz, hogy ezeknek a feljegyzése elmulasz- 
tatott a multban s azért 1700 előtt hogy kik voltak, megtudni 
nem lehetett. Uzoni István is csak hallomás után emliti fel, hogy 

1. Bágyoni Szabó György, a ki 1697—98 ig tordai rector volt, 

elébb bágyoni mester lett volna, de hogy mikor kezdte és végezte 
itteni szolgálatját, nem tudom bizonyosan megállitani, ugy szintén 
azt sem, hogy utánna ki következett. 

. 2. 1705—1711-ig Dersi Simó István ivratik bágyoni rectornak, 
a ki innen Tordára vitetett 1711. november 14-én rektornak. 

3. 1711. november 22. 1719. Ürmösi János jött a collegium- 
ből s 1719 május 6-án Széplakra vitetett papnak, hol felszenteltetése 
előtt meghalt. ú 

4. 1719—1728-ig Köpei Mihály, későbben szentmihályfalvi 
pap lett. 

5. 1728. junius 28-án Szentpáli Mihály volt oskolamester; de 
hogy meddig volt itten, nem állithatom meg. 1733-ban már mint 
szentmihályfalvi pap predikált a bágyoni partialis visitation. 

6. 1751-ben Fekete József, kiről az ez évben tartott pártiálison 
az iratik, hogy Fekete József b. mester atyánkfiát várfalvi papságra 
bocsátja a G. consistorium. De hogy mikor jött Bágyonba, s meddig 
szolgált itten, s hogy közötte és az elébbi között volt-e még valaki 
vagy sem, arról a jegyzőkönyvekből nem tudtam megbizonyosodni. 

1. 1751—1759-ig Solymosi Péter volt rector, későbben mint 

kereszturfiszékbeli köri notárius említtetik. 
e 8. 1(59—1763-ig Sárdi István iratik rectornak, ki innen 
Adámosra, onnan T.-.Szt. Györgyre s végre Tordára vitetett papságra, 
hol 1795. jun. 18-án meghalt. Atyja volt a hires szónok Sárdi Sá- 
muelnek ; nagyatyja néhai Sárdi József kolozsvári, Sárdi Imre kö- 
vendi tanítónak, Sárdi Lőrincz és Sárdi István képirónak. 

9. 1763—17066-ig Szentiványi József, immnen hová ment, nincs 
feljegyezve. Apja volt Szentiványi Ferencznek, ki e körben több 
helyt paposkodott. 

10. 1766—1773-ig Koncz Mihály, a toroczkói rectorságból jött 
a bágyoni iskolamesteri állomásra, innen nyugalomba vonult s Tor- 
dán telepedett meg. 

11. 1773—1788-ig Körispataki Sánta István, és 

12. 1788—1791-ig Györke István, mind kettőről nincs felje- 
gyezve, hogy honnan jöttek Bágyonba és innen hová mentek. 

13. 1791—1801-ig Barra Ferencz, ki egyszersmind procurator 
is volt e körben. Bágyonból nősülvén, a rectorságról leköszön s itten 
megtelepedik. Ennek unokája volt Barra József, ki ez egyháznak 3) 
versen 11 évig volt gondnoka, s kivel a Barra nemzetség fisga há- 
rom embernyom után ez évfolytán kihalt; Ida leányában férje 
Csép Mihálylyal tisztességes családot hagyván maga után. 

14. 1501—.815-ig Jakab István, innen Turba ment papnak. 

. — 15. 1816. 1817. április 24-ig Ferencz Józsej, ki az egyházi 
szolgálatról Jemondván, világi pályára lépett. 8 

16. 1817—1836-ig Csegezi László, kit M.-Vásárhelyről a can- 
celláriáról hoznak Bágyonba, mint zeneértő jó orgonistát az akkor 
épült orgona mellé, innen Csegezbe, onnan Rákosra ment rectornak, 
hol meghalt. Atyja volt köri esperes és bágyoni lelkész Csegezy 
Lászlónak. 

17. 1836—1861-ig Ádám István, ki az iskolából jött Bágyonba 
s hosszas szolgálatja után 1861-ben nyugalomba vonult, a 70-es 
években meghalt, utóda nem maradt. 

18. 1861—1863-ig Puál Ference, ki mint ifju a collegiumból 
jött Bágyonba ; három évi szolgálat után világi pályára lépett s ma 
is Kolozsvár városának szolgálatjában áll. 

19. 1863—1872-ig Dali Adám, mint a kolozsvári ekkla segéd- 
kántora hozatott Bág gyonba tanitónak s innen 1872-ben Szt.-Mihály- 
falvára választatott s vitetett papnak. 

20. 1872 okt. 25-től Fodor András, ki mint kolozsvári segéd- 
kántor választatott meg 1869-ben Simfalvára iskolamesternek s onnan 
1872-ben hasonminőségben rendeltetett Bágyonba, a hol 1878-ig 
rector, akkor községi iskola állván fel, azóta mint énekvezér és val- 
lástanitó működik. 

Feljegyzem még azt is, hogy vallásközönségünknek Bágyonban 
5 zsinatja volt, úgymint 1677 junius, 1697 junius, 1728 junius, 1752 
és 1827 években. 3 

Az átkutatott esperesi és egyházi levéltáron levő jegyzőköny- 
veken megtalált adatokból a bágyoni unitárius ekklézsiára vonatko- 
zólag ezeket a fennebbieket láttam szükségesnek a feljegyzésre ; ré- 
szint azért, hogy ez egyháznak történelmi adatai, viselt dolgai egy 
csomóban megtalálhatók legyenek ; részint pedig azért, hogy : a jelen- 
ben élő és ezután leendő utódok is, az elmultakból, a kegyes és 
buzgó elődök tetteiből lelkesedést és hitbuzgóságot meritsenek ez 
egyház régi jó hirnevének megtartására, gazdagitása- és felvirágoz- 
tatására mind anyagi, mind erkölcsi és szellemi tekintetben; s látva 
a multakat, győzettessenek meg a felől, hogy rájok szent kötelesség 
gyanánt szállott ez egyház javainak nem eldarabolása, hanem azok- 
nak szaporitása többről-többre. 


FODOR ANDRÁS. 


Párisi levél. 
Páris, 1895. mártius, 


(A csodák bibliai fogalma, Ménégoztól. — A reformált egyházi tanácsok újra- 
választása. Jean Reville előadásai a párisi theol. facultáson.) 


Szerkesztő úr! 

Múlt levelemben emlitettem, hogy Ménégoz a csodákról tartott 
értekezést a párisi theol. facultáson. A tudós tanár munkája nagy 
vitát idézett elő s az orthodoxok lapjaikban elégedetlenségüket fe- 
jezték ki iránta. Szerintem azonban ez az elégedetlenség félreértésen 
alapul; nem jól fogták fel Ménégoz gondolatát, a minthogy az érte- 
kezés csakugyan az utolsó részben, a következtetések kivonásában 
nem is volt elég világos. Tárgyát különben jól határozta meg. Az 
időrendi és történelmi kérdéseket tekinteten kivül hagyva, nem akart 
azokkal a körülményekkel foglalkozni, melyek közt a különböző cso- 
dák létrejöttek. Egyszerüen azt akarta vizsgálni: , Mi a csoda a biblia 
szerint és hogy fogták azt fel a biblia irói?" Neki legkisebb kétsége 
sincs az iránt, hogy a szentirók, úgy az ó-szövetségéi, mint az új-éi, 
egyformán tekintették a csodát, t. 1, , mint a dolgok természeti rend- 
jével ellenkező jelenséget", ma azt mondjuk, , mint a természet tör- 
vényeivel ellenkező jelenséget." Ertekező azonban nem akarta ez 
utóbbi kifejezést használni, mert a természet törvényeinek ismerete 
nagyrészint újabbkori dolog. Mindazonáltal a régieknek is volt isme- 
retük a dolgok természeti rendjéről, igy, mondja értekező, mikor , a 
királyok könyve beszéli, hogy Achaz napóráján az árnyék a helyett, 
hogy rendes útját követte volna, megfordítva ment, a könyvnek szerzője 
a nélkül, hogy a mai tudományos ismereteket tudta volna, e tüne- 
ményben mégis a természet törvényeivel ellenkcző tényt kellett hogy 
lásson. S igy van a dolog a Jézus és az apostolok idejebeli tudo- 
mányos eszmékre nézve is." Ugyanez észrevételt lehet tenni a bib- 
Tliában elbeszélt csodákra nézve is. , Bizonyságot szereztem, mondja 
Ménégoz, hogy a csodának bibliai fogalma nem különbözik semmi- 
ben a mostani, népies és hagyományos fogalomtól, mely a csodában 

a természet törvényeinek megsértését, vagy ha inkább tetszik, e tör- 
vények felfüggesztését látja, vagy e törvényektől való eltérést. Előt- 
tem e kifejezések : megsértés, felfüggesztés, eltérés, ugyanazt a f10- 
galmat jelentik. A csoda mindig úgy tekintetett, mint az Istennek 
természetfeletti. beavatkozása a dolgok természetes rendjébe. Az ó- 
és új-szövetségi iróknak e fogalma volt a Jézusé is." 

És mi, keresztények, hiszünk-e mind ez elbeszélések valódisá- 
leg, a kik hisznek, hogyan igazolják hitüket? Például az orthodoxia 
régi iskolája. mely hivatást csinál abból, hogy a bibliai csodát higyje, 
győzelmet énekel, midőn az újkori tudomány megmutatja oly betegség 
gyógyitásának lehetőségét, mely gyógyithatlannak látszott és a melyet 
a biblia úgy beszél el, mint csodás gyógyitást. Látjátok, mondják, 
hogy a csodák a természet törvényeivel nem ellenkező tények, ha- 
nem egyszerüen természeti tények, melyeknek törvényei nem voltak 
addig ismeretesek. , De, mondja értekező, a csodát egy természeti 
tényre vezetni vissza, mely ma ismeretlen törvények szerint jön létre, 
de a mely törvények holnap ismertek lesznek, annyi, mint a csoda: 
bibliai fogalmát lerontani és megingatni, azt képzelve, hogy erősittetik 
a csodában való hit." 

A csodák védésének egy másik formája, hogy azt mondják, 
hogy a tudomány nem bir minden kérdést megoldani, oly ponthoz 
jut, melynél kénytelen teljes tudatlanságát megvallani. S éppen ez 
az a pont, hol Isten természetfeletti módon beavatkozik, ez a csoda 
birodalma. 5 igy a csoda az egész természetet áthatja. , De, mondja 
értekező, hogy ha ez a csoda, akkor semmi sem csoda." Akkor ismét 
eltávozunk a csoda bibliai ismeretétől, mely nagyon is különbséget 
tesz a között, a mi csodás és a mi nem csodás. Némely orthodox 
theologusok látva az ily védelem elégtelenségét, lemondanak a csoda 
tudományos megbizonyitásáról és csupán arra szoritkoznak, hogy erő- 
sitik a bibliai csodákban való hitöket, kijelentve, hogy a kivételes, 
a természet törvényeivel ellenkező isteni beavatkozásokban hisznek: 
, Némelyek, igaz, válogatást tesznek a csodákban s talán tesznek 
mindnyájan, mert valószinü, hogy kevés van olyan, hogy teljes meg- 
győződéssel higyje, hogy Józsue megállította a napot." 

Bizonyos, hogy nagy erő van a hivő egyszerü és bátor bizony- 
ságtételében, de hogy ez a bizonyságtétel hatályos legyen, nem elég 
föltétlen állitani; szükség még, hogy tények erősítsék meg a sza- 
vakat. Jézus az utolsú bucsunál azt mondotta tanitványainak, hogy 
ördögöket fognak űzni. , De ismertek-e olyan papokat, mondja az ér- 


gában? ,A mi engem illet, mondja Ménégoz, nem gondolom." Tény-. 


NK Söré e 770 pe tes Tas 9-0 


PÁRISI LEVÉL. 1158 


tekező, kik ördögöket űznek? Részemről nem ismerek. A mi pro- 
testáns egyházunkban nem hallok beszélni oly csodákról, melyek a 
bibliai csodákhoz hasonlók lennének. És nem feltünő-e ez? Miután 
vallomást tettek a bibliai csodákban való hitükről, miután elméletileg 
kinyilvánitották, hogy Isten folytatja a csodatételt, theologusaink úgy 
élnek, mintha a csodák" korszaka tizennyolczszáz év óta bezáródott 
volna." 

Némelyek meg a szavakkal való játék által hiszik állásukat 
megvédhetőnek. S igy a mikor az ördögüzésről van szó, a nagyra- 
vágyás, fösvénység, irigység, féltékenység, rendetlenség s más rossz 
szenvedélyek ördögeit értik. S igy a bibliai csodákból teljesen alle- 
goricus elbeszéléseket csinálnak. A vak ember szellemi vak s a bél- 
poklos a vétek bélpoklossa lesz. Az allegoria a hires alexandriai 
iskola óta, egyik legkönnyebb mód a csodáktól való szabadulásra. 
Es mindezekből az következik, hogy nincs egyetlen egy protestans 
theologus se, a ki teljes meggyőződéssel ossza a Mózes, a próféták, 
Jézus, az apostolok, a középkori theologusok, sőt a reformatorok 
nézetét is a csodákról. A leghivőbb keresztény is Istentől nem kér 
mást imájában, csak a miről tudja, hogy a természet törvényeivel 
nem ellenkezik. Mi nem hiszünk többé a csodában, mint a természet 
törvényétől való eltérésben; ezt, ha őszinték akarunk lenni, el kell 
ismernünk. Ez volt az értekezés első része, mely nagyon világos, de 
a második már kevésbé, a mint fennebb is mondottam. 

A mi ezekből következik, ez értekező szerint az, hogy a bib- 
liai csodáknak nincs semmi értéke reánk nézve. Bizonyára nincs. 
Meg kell különböztetni az alapeszmét az időleges formától, melybe 
az eszme öltöztettetett. Az alapeszme az ó- és ujszövetségi csodás 
elbeszélésekben, hogy Isten közetlenül közbelép a dolgok rendjébe. 
Ez a meggyzőződés ama kor konkrét formájában fejeződött ki, a 
csodában való hit formájában. A természet törvényeit nem 15merve 
minden rendkivüli tüneményben az istenség különös beavatkozását 
látták. ,A mi minket vallási szempontból, mindenek előtt érdekel, 
nem maga a tény, hanem annak magyarázata." És e magyarázat 
minden szent iróra ugyanaz, az Isten közetlen cselekvése Ebben a 
hitben van a vallási igazság. ,ÍÉs az eszmék eme rendjében Jézus- 
Krisztusnak  bizonyságtétele Sk nézve az igazságnak legfőbb ki- 
jelentése. Mert mit tanit nekünk a Jézus? Tanit imádkozni : , Mi 
Atyánk! ki a mennyben vagy". Kérjetek és megadatik". A csoda az 
ima meghallgatása. És ez a meghallgatás teljesül a természet tör- 
vényeinek megsértése nélkül. Mi nem kevésbé hiszünk a csodákban, 

mint a szent irók, csak hogy másként magyarázzuk. Mi szabadon 
és örvendezve nyilványitjuk, hogy hiszünk a csodában, azaz Isten 
szabad  cselekvésében és az ima meghallgatásában. Ez elvnek kö- 
szönjük, hogy mi magunkat Jézus-Krisztussal teljes közösségben 
ÉROZZÜK ÉT esés 

Az értekezés erkölcsi emelkedettség és mély vallásosság sorai- 
val végződött, mely a hallgatóságot is valóban fölemelte. Az érte- 
kezőt melegen üdvözölték, kivéve az orthodox papokat. 5 

Az orthodox lapok az értekezést nagyon keményen birálták. 
Az egyik megvető hangon azt mondotta: , Mint a modern theologia 
utolsó szava a modern rationalismus morzsáit szolgáltatta nekünk" 
és hozzá tette, hogy azok a theol. ifjak, kik hallgatták, annak a 
veszélynek néznek elébe, hogy az ő munkájok és imáik gyümölcseit 
megsemmisitve látják. Nekem ugy tetszik, hogy ez már egy kissé 
tulozás és akaratlan beismerése annak, hogy hitök nem valami mély 
és szilárd, hogyha egy óra elég arra, hogy megsemmitse. Ez nem 
komoly birálat. 

Egy másik orthodox lapban már tárgyilagosabb modorban tár- 
gyaltatott az értekezés. A montauban-i theol. facultas egyik tanára 
azt vetette párisi kartársa szemére, hogy a csoda eszméjét lerom- 
bolja és mindenek felett, hogy munkáját oly alapra épitette, mely 
nem létezik, a csoda bibliai ismeretének tudására. A csodának nincs 
bibliai ismerete, mond a montauban-i tanár. Azután a maga módja 
szerint védi a csoda eszméjét. De az ő okoskodása sem mindig tiszta, 
mert a csoda és terméseetfeletti szavakat összezavarja, egyiket a 
másik helyett gyakran használva a logika nagy kárára. Ménégoz azt 
felelte montaubani kartársának, hogy nagyon csodálkozik, hogy azt 
kell hallania, hogy a csodának nincs bibliai ismerete. Egy dolognak 
az ismerete, mondja, az eszme, melyet arról alkotnak. A csodának 
bibliai ismerete, az eszme, melyet a szentirók a csodáról alkottak. 
A próféták, Jézus, az apostolok ugy beszéltek a csodákról, hogy ne 
lett volna arról semmi eszméjük! A nélkül csinálták volna a csodá- 
kat, hogy ne tudták volna, hogy mit csinálnak. Bizonyára nem. 
Azután megmutatja, hogy az ő kartársa a csoda elméletét össze- 


zavarja a csoda fogalmával. A bibliai irók tényleg sehol sem adnak 


tanitó magyarázatot az ő csoda eszméjükről. Annak nem érezték szük- 
ségét, mert az egész világ, , zsidók és pogányok, kegyes emberek és 
vallástalanok a jeleket, a csodákat ugyanazon értelemben vették. E 


szavakat nem volt szükség magyarázni. A két tanár közt a vita. 
hosszasan folyt a lapokban a nélkül, hogy egyértelemre jutottak 

vagy egymást meggyőzték volna. Es ezt lehet is érteni, A csodák 
kérdését "Ménégoz azután a , Theolociai Társulat"-ba vitte, hol két 
ülésben vitatkoztak felette. Mióta a társulat fennáll, sohasem voltak 
az ülései oly érdekesek, mint e kérdés vitatása alatt. Ezt orthodoxok 
és liberálisok egyaránt ugy tartják. A viták élénkek voltak annyi 
különböző véleménynyel, de egy pillanatra se nélkülözték a testvéri, 
szives modort. Mindenik tiszteletet mutatott a-másik véleménye iránt. 
Megjegyezhetem, hogy a lecsendesülésnek bizonyos jelei vehetők 
észre köztünk. És mégis mily különbözőségek az eszmékben, kezdve 
azokon, a kik mindent csudát tagadnak, azokig, a kik ugy tartják 
hogy a keresztény még hihet azokban napjainkban is. Azt mondtam, 
hogy elég hosszasan vitatkoztak. De vajjon a kérdés megvilágositta- 
tott-e? Ezt már nem mondhatnám. Azután is szemére vetették Mé- 
négoznak, "hogy az Isten hatalmát korlátozta, hogy a bibliai csodát 
szük értelemben határozta meg, hogy magát teljesen a rationalismus 
subjectivitásába vetette. 

Ménégoz azután részletes teleletet irt, mit montauban-i kartár- 
sával szemben nem tett volt. De a kérdésnek ujra szinre hozatala 
sem hozta, a mint nekem tetszik, a kérdést tisztába. S ennek talán 
nem más az oka, mint az, hogy a csoda szót ellenkező értelemben 
használták. Némelyekre nézve a csoda természeti, anyagi, látható 
tény, másokra nézve pedig tisztán erkölcsi, a lelkiismeret ténye. Ho- 
gyan lehessen akkor egymást megérteni, ha ugyanazt a szót két 
egymástól teljesen különböző tények sorára alkalmazzák? Az ered- 
mény mindig csak összezavarodás. 

Valaki csakugyan azt a megjegyzést tette: , Csakugyan a csoda 
kérdése-e az alapjában, a melyet vitattak? Avagy nem inkább a szö- 
vegek és szent irók tekintélyének kérdése-e ? Nem hisznek a lourdes-i 
csodákban, de hisznek a bibliaiakban, mert azok a bibliában vannak 
elbeszélve. A kérdés tehát, mely e vita alapjában van, a biblia és 
irói tekintélyének kérdése és annyira, hogy azt tisztázni, a csoda kér- 
désének határozott megoldására jutni nem lehet, sem egy, sem más 
tekintetben, sem mellette, sem ellene." E felfogásban szerintem sok 
Igaz van. 

Még egy pár megjegyzést; az értekezés vallási emelkedettséggel 
teljes záradéka az erkölcsi csodát úgy fogja fel, hogy azt az ima 
meghallgatásába helyezi. Mint erkölcsi tény, ez nagyon szép, de a 
csoda bibliai ismerete feletti vitában csak zavarólag hathatott az 
eszmék két rendje között. A tudós tanár észrevétlenül is egyformá- 


sitotta a kétnemü ismereteket és éppen ez volt, a mi zavarólag ha- 

tott, mely összezavarás a theol. társulat vitáján is mindvégig meg- 
látszott. Semmit se tesz. Értekezése mozgásba hozta a lelkeket és 
épitőleg hatott. 

— A reformált egyház tanácsainak három évenként szokásos 
megújítása végbement. Mint rendesen, úgy most se sok változás tör- 
tént a helyzetben. Az orthodoxok és liberalisok megtartották állásai- 
kat. Sem az egyik, sem a másik nem vesztett, sem nem nyert. Egy- 
egy helyt ugyan történtek változások, de ez a consistoriumok ösz- 
szealkotásán nem változtatott. A mit különösen meg kell jegyeznünk, 
hogy az ez évi választások alkalmával nem volt harcz az orthodoxok 
és liberalisok közt, kivéve a bergerae-it, hol az orthodoxok tért 
akartak foglalni, de teljesen leverettek. Egyebütt csendesen folyt a 
választás. Mégsem. Két egyházban a mérsékelt orthodoxok és a szélső 
orthodoxok küzdelmet vivtak egymással, Bordeaux-ban és La Rochelle- 
ben. Az orthodox párt meg van oszolva. Egyrészük belátta a harczok 
terméketlen voltát és kibékülésre hajlik. Ha a mérsékeltek ez irány- 
ban megmaradnak, a szélsőknek csak a szakadás marad hátra. Meg- 
válik, hova fejlődnek a dolgok. 

A nímes-i és lyoni nagy egyházakban orthodoxok és liberalisok 
eégyértelmüleg tették meg a jelölést és a választás is úgy történt. 
Ugyanezt mondhatom a párisi Oratoire egyházról is, hol most teljes 
a béke. E választások általán azt mutatják, hogy az orthodoxok és 
és liberalisok közt javult a viszony. 

— Az orthodoxok elégedetlensége, melylyel Jean Reville-nek 
a párisi theol. facultáson a patristica tanárává való kinevezését fo- 
gadták, kezd lecsendesedni. Különben is az orthodoxok nem mind vettek 
ebben részt, csakis a militans orthodox sereg mutatott elégedetlen- 
séget. Ennek bizonyítéka az a czikk, melyet egy komoly orthodox 
tudós irt, melyben Jean Reville kinevezésével, czimeivel foglalkozik 
s melyben az új tanár személye iránt elismerését fejezi ki. E jeles 
czikk, melyre egészen nem terjeszkedhetem ki, igy végződik: , Miután 
Jean Reville értékéről és egyetemi helyzetéről szóltam, világos, hogy 
fényes pályát csinálhatott volna magának az egyetemen, az egyházon 
kivül. De mind a mellett, hogy az egyetemen már tanitott, lelkész 
akart lenni és az is lett. Igy tehát követte családja régi hagyomá- 
nyát és hogy az egyetemi állásnál elébb becsülte az egyházban való 
lelkészi és tanári állást, ezzel az ő vallásos érzelmeinek és az egy- 
ház iránti ragaszkodásának oly jelét adta, mely mindnyájunkban csak 
bizalmat kelthet. S úgy hiszem, nem lenne igazságos benne az egy- 
ház kisebb pártjának képviselőjét nézni, hanem kötelességünk őt 

teljes rokonszenvvel támogatni, mint olyan társat, ki az egyháznak 
javát akarja, annak tehetségeit ajánlva fel s kitől sokat lehet re- 
mélni a Íranczia protestantismus ügyének javára. Nem szabad szem 
elől tévesztenünk azt a növekvő fontosságot, melyet korunkban a 
történelmi kérdésekre helyeznek; ezek a kérdesek a katholikus egy- 
ház védőimél folytonos törekvések tárgyai. Nekünk az ő munkáik el- 
lenében értékes munkákat kell állítanunk. Jean Reville könyve, 
melyet e czim alatt irt: ,La Religion sous les Sévéres", feljogosít 
arra, hogy tőle e szolgálatot várjuk. Ezért, hogy én kérem, hogy 
Isten áldása szálljon kartársunk munkájára és tanitásaira, hogy azok 
növeljék a reformált egyház jóllétét és dicsőségét." Bizonyos vagyok 
benne, bogy Bourgeois lelkész e felfogását a komoly és részre nem 
hajló orthodoxok jó nagy része osztja. Különben még egy más dol- 
got is megemlithetek Jean Reville-re nézve. 

Előadását februárban kezdette meg. Ez előadására sokan jelen- 
tek meg: tanulók, tanárok, lelkészek és világiak. Az első leczke 
bevezetés volt tárgyához, felmutatva, hogy miként fogja fel munká- 
ját, elődéről is dicsérő beszédben megemlékezve s egyszersmind 
röviden felelve azokra a támadásokra, melyeket a lapokban ellene 
kineveztetésekor intéztek. Egy orthodox tanár, ki ez előadáson jelen 
volt, egy genfi lapban (Signal de Genéve) ezeket irta: , Bár a pat- 
ristica egyenesen kevésbé érinti az evangélium központi kérdéseit, 
mint a dogmatikát s az ó- és újszövetség magyarázattanát, mindazon- 
által Reville minden alkalmat felhasznál, hogy az evangélium és a 
lelkészi hivatás szeretetét ápolja hallgatói szivében. És vonatkozva 
bizonyos lapokban kifejezett azon félelemre, hogy az ő rationalis- 
mussa vagy liberalismusa a hitet zavarná és a lelkészi hivatásra 
kártékonyan hatna, visszautasított minden ily feltevést; ő, ugymond, 
a vallásos hitből hivatást csinál, hivatkozik arra, hogy lelkész volt, 
hogy vallásos szellemben fog tanitani, hiszen lelkészi családból is 
született és hogy ha tanszékét elfogadta, nem azért tette ezt, hogy 
tanitványai hivatása ellen működjék, ellenkezőleg, hogy vallásos hi- 
tüket erősítse és az egyháznak hű szolgáivá tegye. Ő csak theologiai 
tudományt tanit, mindig szem előtt tartva, hogy mit vár az egyház 
a facultástól; társaival azon munkál, hogy táplálja tanitványai szivé- 
ben a hitet, a kegyességet, az evangelium és az egyház szeretetét, 
s reméli, hogy soha se fogja az a szemrehányás érni, hogy ő vagy 
egy tanulót eltérített a lelkészi pályáról, melyre az ifjak a facultason 
készülnek. Az előadást mindenfelől melegen fogadták. Teljes elisme- 
réssel vagyunk az ifju tanár iránt és neki hosszas s áldásos pályát 
kivánunk Isten segedelmével." 

Az elismerésnek e kifejezése Reville iránt Jobb véleményre té- 
ritheti azokat is, a kiket talán ama szélső orthodoxok birálata be- 
folyásolt volna, kik érdekükben állónak tartották, hogy az uj tanár 
befolyása ellen harczoljanak. 

— A montauban-i theol. facultáson ujabban az apologetica 
tanszéke jött üresedésbe. S üresedésben van a systematicai theol. 
tanszék is. Az egyházi tanácsok épp most hivattak fel, hogy az 
utóbbira jelöltet ajánljanak. A liberalis Consistoriumok valószinü, 
hogy itt nem csinálnak ellenzéket az orthodoxoktól választott je- 
löltnek. h3 


CHARRUAUuD D. 


Gyöngymondatok. 


(Ujkori iróktól.) 
Ellenzék. 


Annyira szükséges a tárgyakat mindkét oldalról tájékozottan 
felfogni,- hogy, ha a fontosabb igazaknak ellenzői nem volnának, 
képzelni s teremteni kellene helyettük oly ellenérveket, milyenek 
csak a gonosztevő legügyesebb védnökének agyában fogamzhatnak. 
Mill Stuárt János. 


Czáfold a véleményt, ne emberét szennyezd. (euczor. 


Elnyomattatás. 


Ha az elnyomatott sehol sem talál igazságra, ha terhe elhor- 
dozhatlan : felnyul az égbe s onnan hozza le örökös jogait, melyek 
ott fenn függöttek elidegenithetlenül és elronthatlanul, mint maguk 
a csillagok. A természet régi ősállapotja visszatér, hol az ember az 
emberrel szembe áll; végeszközül —- ha semmi más nem akar hasz- 
nálni — neki a fegyver adatott. Schiller. 

Az elnyomattatás vagy nyomor szükségeivel szemben igen gyak- 
ran csak szuronyok szegeztetnek. De a szuronyok mindig csak a 
rettegés békéjét és az önkényi csendet állitják helyre. Mirabeau. 

Elnyomott szabad nemzet találhat magának szabaditót, de el- 
nyomott szolga-nemzetnek csak más elnyomója akadhat. Montesguteu. 

Szomoru és kegyetlen indok, az embereket az ők romlásuk 
által engedékenységre birni. És ez hova czéloz? mit akarunk tenni 
az iga alatt elkényszerült néppel? tán tanulékonynyá és erőssé 
tenni? Tehetnők ilyenné akkor is, ia azok az okozó alárendelt zsar- 
nok kezelők azt el nem nyomnák, kik a fejedelem mérsékelt és el- 
birható igazgatási rendeleteit leggyakrabban elhordozhatlan igával 
tetézik. Maurmontel. 


HK ŐKOKÖke 


Kezdő elődeit a földön egy család sem ismeri, s igy a maga 
kezdő eredetét egy nép sem tudhatja. Voltaire, 
A jelenkor fogultan tekint a hajdankorra, s annak előnyére 

megrója a jelen nemzedéket; amazt magasztalja — ennek aljasitá- 
sával. Fontenelle. 

Máséval dicsekedni nevetséges önnagyzás. Az ősök érdeme az 
elfajult unokák szégyenbélyege; s az utódok szennyét semmi sem 
is tünteti fel annyira, mint az elődök fénye és dicsősége. Tégy te 
is valamit, a.mi nemesitsen, mert azok is, ha valami dicséretest ne 
tegyenek, nem nemesültek volna. Ritkán van kitünő embernek ki- 
tünő fia; tán azért, hogy az erény ne váljék örökséggé. Petrárka. 


Előitélet. 


Az előitélet itélet nélküli vélemény. Voltaire. 

Az előitéletek a pokol szörnyei, melyek elaljasítják a legjobb 
szíveket, s a természetet elnémitják. [ousseau. 

Bolondok az emberek, hogy az előítéletektől annyira engedik 
magukat vezettetni, gyakran legszebb meggyőződéseik ellenére 1s. 
Kisfaludi Sándor. 

Az előitéletek az okosság pótlékai; a mi az egyikben hiányzik, 
megtalálható a másban. fFontenelle. 


Előlátás. 


Az ember távolról jobban látja a dolgokat. A politikusnak 
gyakran távolról kell nézni a jelenetet, hol az ő kora nézőjátékát 
játszák, ha azt megitélni s kifejlését előlátni akarja. Jósolni lehetet- 
len, azt csak Isten teheti; de előlátni az ember is képes. Lamartine. 

Az előlátás következtetés a jelenből a jövőre. A ki az okokat 
nem ismeri, az eredményeket birálni nem képes, (Garve, 

A szenvedély megvakit és eltéveszti a czélra vezető utat; hi- 
deg elővigyázattal kell birálni. Schiller. 


Előmenetel. 

Isten az embereknek drágán adja az előmenetelt. Guizot. 

Az előre haladt életkoru is sokat kivihet, csakhogy ne restelje, 
s magát kész embernek ne tartsa. Smiles. 

Előny. 

Mikor az előnyper megjelenik a pályán, ott ül fennhelyen az 
ördög. Saplhir. 

A természet nem alkot sem fejedelmeket, sem gazdagokat, sem 


főurakat. Rousseau. 


Gyüjtötte : Kiss MiHÁLY. 


Különfélék. 


Füzetünk első czikke egyházunk egyik jelese, Buzogány Áron 
életének emel méltó szép emléket. Mély köszönetünket fejezzük ki e 
helyen is Ferencz József püspöknek, hogy az egyház kormányzása és 
sokoldalu munkássága közben időt talált és megirta barátja és kor- 
társa emlékezetét. Az avatott tollal irt czikk nemcsak életrajz, hanem 
egyszersmind igen becses korrajza ama rendkivüli időknek, melyekről szól. 

Kétféle hitetlenség. A kétféle hitetlenségről, mely valóban min- 
dennapi életünkben tapasztalhatólag előfordul, igen mély belátással ir 
Hanne német iró. Az egyik a theoriai atheismus, mely tudományos 
alapon indül megdönteni az emberiség évezredes hitfogalmait, a másik 
az életben előforduló közönséges hitetlenség. 

A theoriával elbánni könnyü, de az utóbbi olyan jelenség az 
emberi társadalomban, mely korábban is meg volt s most fényegetve 
emeli föl fejét — maga után vonva több erkölcsi hibát. 

Százévünk első ötven évében a régi rationalismus járta át né- 
pünket s sokan állitják, hogy ez az áramlat vezettetett atheismusra, 
Holott mélyebb gyökere van annak és legkevésbbé sem érinté a vallá- 
sos hitet s annak lényegét, midőn az a százéves romokból uj épületet 
emelt magának. 

A mig az ujkori rationalismus hiveinek lépten-nyomon hallania 
kell az orthodox irány képviselőitől, hogy mindkét nemü hitetlenség- 
nek ők az okozói, Hanne egyenesen reájuk utal: , mire tanit a tapasz- 
talat: hogy az atheismus szóvivői az orthodox iskolákból lépnek elő. 
A hitetlenség keletkezési ideje — a reactio idejére esik. És még meny- 
nyi mást hozott létre az orthodoxia! Csak meg kell hallani s egy 
kevéssé körűl kell nézni a nép körében és ezt megtudhatjuk. A mo- 
"dern miveltség és világnézlet, mely a csodákkal, dámonokkal s más 
"Kopernikust megelőző időből való hitczikkelyekkel teljesen szakitott, 
föltétele mindennek, sőt azokra nézve is, a kik a miveltség legalsó 
fokán állanak. Jön a vallás-tanitó: a dogma megtartása nélkül bol- 
dog nem lehetsz s ezt a boldogságot a földön kivül egy ismeretlen 

égbe teszi át, a melyet ismét a Kopernikus előtti idő módja szerint 
gondol: igy nem csodálható, hogy mihelyt a való élet örömeivel és 
szenvedéseivel megkezdődik, a jelenkor gyermeke az égről lemond, hogy 
a földet megnyerje, és hogy a vallás, a mely a jelenre semmit sem 
igér, mely tilt az örömtől, s csak a bűnből származó fájdalmat ismeri, 
értékét teljesen elveszti. Az orthodoxia  észellenessége és pietistikus 
világ-fájdalma a világos értelmü, meleg — szivü természeteket a 
hitetlenségbe hajtják, habár ebben már egy kissé segit a materialis- 
tikus irányban népszerüsitett tudomány is. Hogy ez miként és mi min- 
denféle modon történik, ki ne tudnásezt. Azért a hivatalos egyházak 
ugy, a mint ma vannak, még a hitetlenséget elősegitik. S minél in- 
kább kizárnak minden szabadabb irányt, s minél inkább ellenséges 
állást foglalnak el a modern tudattal szemben, annál inkább a hitet- 
lenség prophetáinak dolgoznak kezére." 


Tudori czim. Közelebbről a kolozsvári egyetemen két ifju bará- 
tunk szerzett tudori fokozatot: Gál Kelemen főgymn. tanár és Molnár 
Jenő, vallásközönségünk jogügyészének, Molnár Sándornak fia. Az előbbi 
a bölcselemből, az utóbbi az államtudományokból állott jeles ered- 
ménynyel szigorlatot. Az ily dolgok nagyon értékesek előttünk. §Sze- 
retjük látni az ifju nemzedéket a magasabb tudományosságra való 
törekvésben. Az ily törekvés iránt elismerésünket fejezzük ki és ifju 
barátainkat teljes örömmel üdvőzöljük. 


A japániak négy évtized óta fáradoznak, hogy az európai kultur- 
népekkel egy szinvonalra emelkedjenek. Az európai intézmények, talál- 
mányok, vasutak és távirdák, iskolák és egyetemek, s államszervezet 
Japánban meg vannak honosodva. Éppen most foly erős háboru Japán és 
China között, az annyit vitatott Korea félsziget birtokáért, melyben a 
japánok, a mint magok mondják, be akarják bizonyitani, hogy ők egy 
kültur-hatalom, mint az amerikaiak, angolok és németek. 

Nem csupán Korea birtoka, hanem az a tiszteletreméltó vágy, 
hogy minden államtól elismertessenek egyenjogu kultur -államnak, sar- 
kalja a japániakat, hogy a háborut hajlithatatlan makacssággal foly- 
tassák, s hogy az utolsó embert és fillért 15 föláldozzák hazájok hi- 
réért és dicsőségéért. 

A japánoknak vannak hadihajóik, vont ágyuik s a modern há- 
boruviselésnek minden eszközei, mint nekünk. Tisztjeik harczászati ügyes- 
ségükkel kitünnek. A sebesülteket vörös-kereszt egyesület tagjai ápolják. 
A hadifoglyok humánus bánásmódban részesülnek. Valóban bámulatra 
ragad a japániak kultur-fejlődésének ily nagymérvü előhaladása ! 

De hiányzik még: valami, hiányzik náluk a sziv és kedély táp- 
láléka, az evangélium éltető, megszentelő és nemesitő hatalma. 

Hirosimában, a kikötőnél, hol a japáni császár személyesen jelen 
volt a csapatok hajóra szállásánál, a keresztény missiói társulatok 
Lözös missio munkát végeztek. Valamennyi harcztérre vonuló japán 
katonának egy japáni uj testamentumot vagy egyéb kis keresztény 
könyvecskét adtak. 

Egy nehány évig reactio volt a kereszténység ellen Japánban, de 
ez az idegenkedés kezd most szünni. A missiok jelentékeny haladást 
tesznek. A missionariusok praedicatioval s oktatással igyekeznek az 
evangeliumot széles körben elterjeszteni. 1894. dec. 86-án Greene ame- 
rikai missionarius előadást tartott Tokyoban, a melybén kifejtette, 
hogy a japánok többé visszafelé nem léphetnek, nekik előre kell ha- 
ladniok. Az amerikai unitar. társulat is alapitott itt egyintézetet, melyben 
felsőbb tudományokat és hittant s más humánus tárgyakat tanitanak. 

Sándor Ferencz. Egyike a legtiszteltebb unitárius papoknak, 
költözött el, ki hivatalát méltón betöltötte. 1813-ban született János- 
falván, szabad székely szülőktől. Tanult Székely-Kereszturon és Ko- 
lozsvárt, az utóbbi helyen a nagynevü Molnos Dávid igazgató korá- 
ban, kinek igen kedves tanitványa volt, s ki az 1836-ban dult cholera 
járványkor az ő karjai közt hunyt el. Először seniori állást viselt a 
székelykereszturi iskolában, honnan egy év mulva a kedei ekklézsiába 
ment papnak, s hat év mulva Kénosba s onnan hét év mulva H.-Ok- 
lándra, hol csaknem negyvenegy évig paposkodott s azután nyugalomba 
vonult. Egy hozzá közel álló lelkésztársa igy jellemzi: , Egyike volt a 
legerősebb és legtisztább papi jellemeknek; megjelenése mindenütt 
tiszteletet gerjesztő. Jelleme őszinte, nyilt, igazságos; egész lényében 
a tiszta egyszerüség példányképe. Hivei részéről mindenütt a legna- 
gyobb tisztelet és bizalom környezte. Ennek bizonysága, hogy nyuga- 
lomba vonulása alkalmával, bár már (7 éves volt, hivei ismételve 
kérték, hogy bár avagy csak két évig folytassa még hivatalát. Benne 
nem kevésbbé szerették a lemenő, mint a felkelő napot. Hivataltársai 
becsülték és szerették, a fiatalok pedig, mintha mindannyian gyerme- 
kei lettek volna, oly ragaszkodó bizalommal viseltettek iránta." Sok 
ily papot adjon a gondviselés egyházunknak. 

Gyászhirek. Sándor Ferrncz nyugalmazott lelkész márt. 1-én, £2 éves 
korában, Abásfalván jobblétre szenderült. Tetemei H.-Oklándon, hol élete nagy 
részét töltötte, helyeztettek nyugalomra. Az elhunytban Sándor Mózes udvar- 
helymegyei tanfelügyelő, Sándor Áron kadácsi, Sándor Gergely abásfalvi lel- 
készek és Sándor Eszter, derzsi lelkész Sándor Gergely neje szeretett édes 
atyjukat gyászolják. — Dr. Bartha Gyula nagykanizsai polg. isk. igazgatót 

fájdalmas veszteség érte édes anyja, özv. Bartha Györgyné szül. Szabó Anna 
márt. 29-én Lendva-Ujfaluban történt halálában. Az elhunyt néhai Bartha 
György tartsafalvi papnak volt özvegye. Halálát fájlalják még Bartha Lajos 
uradalmi ispán és Bartha Borbála, Pálffy Salamonné. 


Aranykönyv. 


A S.-SZT.-GYÖRGYI UNITÁRIUS TEMPLOM ÉPITESERE UJABBAN 
ADAKOZTAK : s 


Köpeczi Nagy Lajos pénzüzyminiszteri számvizsgáló ifj. Tana Sámuel 
ivén 13 frt 10 kr. Alsó-Siménfalvi unitárius ekklézsia 5 frt. Berde István 
törv.-széki biró Szolnokon 10 frt. Nagy Domokos Kraszna 10 frtos bárczából 
sértetlenül visszaküldötte, e:ry forintot csatolt hozzá s a postán 32 kr porto- 
levonással alantirt átvettem 68 krt. Összesen 28 Írt 78 kr. 

Sepsi-Szent-György, 1895. ápril hó. PÁLL SÁNDOR, 

; számadó gondnok. 


A SEPSI-SZENTGYÖRGYI UNITÁRIUS TEMPLOM ÉPITÉSÉRE 


hozzám az 1891. év folyamán beérkezett kegyes adományok nyilvános nyug- 
tatványozása: Musnai János Dicső-Szt.-Mártonból 3 frt. Ambrus Gergely Ko- 
lozsvárról 5 frt. Keresztély Lajos Kolozsvárról 5 frt. Török Elek Csekefalváról 
2 frt 40 kr. Thoroczkay Venczel Gura-Száda 6 frt. Vári Albert Kénos 5 Írt. 
Ürmösi Kálmán Szentgericzéről 6 frt 30 kr. Hajós János Kolozsvártól 10 Írt. 
Sándor Gergely Derzs 7 frt. Gyulay Árpád Kolozsvár 10 frt. Sebes Pál Buda- 
pest 10 fit. Bedő Dániel Kolozsvár 10 frt. Balog József Kolozsvár 10 frt. Alsó- 
boldogasszonyfalvi Geréb Sándor 5 frt. Gábor Albert Martonosról5 frt. Rákosi 
Isiván Abrudbánya 10 frt. Elekes József Sz.-Udvarhely 2 frt. Barla Domokos 
Tordán 3 frt. Árkosi Béla Körmöczről 2 frt. Összesen 116 frt 70 kr. — Be- 
érkezett még ezen felül 2 drb. postautalvány, nevezetesen Molnár Sándor Ko- 
lozsvárról 10 frt. Továbbá Tibáld Mihály Fogarasról szintén egy 10 frtos utal- 
vány; ezeknek értékét nem vettem fel, hanem a sepsi-szentgyörgyi egyház 
lelkészének küldöttem meg. 

. Egyben felkérem egyházunk t. tagjait, miszerint tekintettel arra, hogy 
Sepsi-Szentgyörgyről immár több mint egy éve Temesvárra költöztem s igy 
ottani egyházunknak sem vagyok többé gondnoka: szives adományaikat egye- 
nesen Sepsi-Szentgyörgyre sziveskedjenek küldeni. 

Temesvár, 1895. február hó 28-án. BEREcz GYuLA, 
kir. s. tanfelügyelő, unitárius egyházi 
tanácsos. 


NYILVÁNOS KÖSZÖNET. 


.  Szentgericzei Jakab József és neje Bcros Teréz hitbeli afiai, a szentgeri- 
czei unitár. ekklézsia részére egy kiváló diszes, szép mivü urasztalát késsit- 
tettek, melynek csináltatási ára 50 frt. A keresztényi szeretet és áldozatkészség 
nagyságát mutatja tehát az érték is; de ez viszont mutatja szivök melegét és 
buzgóságát, melynek inditásából ily szépen és nemesen cselekedtek. Nemcsak 
aranykönyvünk fogja hirdetni századokon át fenntisztelt jóltevőink fennkölt 
gondolkodását, hanem maga az általok készíttetett urasztala is prédikálni 
fogja azt a következő időknek. 

. . Mi eléggé megköszönni nem tudjuk ezt a szives jóságot, de hiszem, hogy 
a jutalmazást immár érzik abban az édes öntudatban, hogy jót tettek. Legyen 
kedves Isten előtt is ezen áldozat s buzditson másokat is többről-többre a 
nemes példa! ! 

,. . Ugyanez alkalommal ez urasztalára egy hozzá illő felső urasztali teritőt 
készitett Ürmösi Kálmánné-Bodolai Juliánna. A hol a sziv beszél, ott a száj 
elnémul! — Szent-Gericze, 1895. ápr. 17. ÜRMöSI KÁLMÁN, 

helyb. pap. 


szasa tiozátnakátátalládtádki 


